Caliph Buskers Janji Mahu Perbaiki Vokal

Kumpulan Caliph Buskers yang sedikit ‘terkucil’ apabila menyanyikan lagu Hanya Namamu di Separuh Akhir Muzik Muzik 30 nyata terkilan akan hal tersebut, bagaimanapun memberitahu akan mengkaji dan memperbaiki mutu persembahan mereka di masa depan.

“Saya sudah buat sehabis baik tetapi terkucil pula. Agak sedikit terkilan tetapi acara tersebut sudah pun berlaku,” kata vokalis Caliph Buskers, Azmi Saat yang mengakui single mereka itu memang cukup mencabar dari segi vokalnya.

Tambahnya lagi, Edry yang merupakan komposer serta penulis lirik lagu Hanya Namamu mahukan Caliph Buskers mengekalkan nada original kerana dengan nada original membuatkan mereka lebih menghayati lagu tersebut serta tidak mengubah alunan muzik itu sendiri.

Sebagai anggota kumpulan yang baru, Caliph Buskers tetap optimis dan berharap akan terpilih untuk ke peringkat akhir Anugerah Juara Lagu yang bakal diadakan pada 24 Januari depan.

“Harapan kalau boleh, mestilah mahu untuk melangkah ke final AJL, sekiranya tidak berjaya pun tidak mengapa kerana berada di pentas Separuh Akhir Muzik Muzik ini pun sudah baik,” ujar Azmi.

Caliph Buskers yang beraksi pada malam minggu kedua Separuh Akhir Muzik Muzik 30 bersama-sama dengan 9 buah lagu yang lain bakal mengetahui keputusan penuh pada minggu ketiga Separuh Akhir Muzik Muzik 30 pada 6 Disember ini. (rtky/h)


Kenali Pasangan Dari Gaya Memilih Destinasi Percutian Untuk Anda Berdua

Banyak cara sebenarnya untuk kenal personaliti pasangan anda dan boleh kami katakan yang salah satunya daripada pilihan destinasi percutian. Walaupun tiada kajian khusus untuk ini, namun melihat kepada pilihan yang ada kita boleh tahu apa yang pasangan kita inginkan dalam hidup.

Di Malaysia jika mahu menikmati kesejukan walau sekejap, kawasan tanah tinggi memang pilihan nombor satu seperti Cameron Highlands & Genting Highlands. Mereka yang suka ke tanah tinggi ini kami boleh katakan seorang yang penyabar dan sentiasa sejuk hatinya.

Malaysia juga terkenal dengan pilihan pulau yang cantik cantik belaka. Pastinya pasangan yang suka menikmati pantai ini merupakan seorang yang sukakan kedamaian bak hembusan lembut angin laut. Mungkin akan kurang bergaduh ketika bercinta, heh.

Jangan terkejut jika kami kata kawasan kampung di Malaysia merupakan tumpuan pelancong seluruh dunia kerana keunikan tersendiri. Mereka yang suka balik kampung ini tersembunyi sifat penyayang yang dalam terhadap ahli keluarga dan kampung halaman. Ya, anda juga.

Ada orang suka melawat bandar besar lain di luar negara untuk mengambil inspirasi kehidupan kota metropolis. Orang sebegini pastinya memiliki cita cita besar untuk dikejar di kota batu yang menjanjikan 1,001 kemungkinan. Termasuk cinta sejati,

Kalau pasangan anda jenis tidak kisah untuk dating di mana mana restoran KFC, anda telah jumpa orang yang tepat. Pasangan sebegini memang seorang yang punyai citarasa tersendiri dan seorang yang pandai berjimat cermat. Alang-alang kat situ, cubalah KFC Holiday Bucket. Barulah lengkap holiday. Kan?


Akim, Stacy Bakal Nikah Februari 2016

Pasangan Akim dan Stacy telah bersetuju untuk memilih bulan Februari depan sebagai tarikh untuk mereka bernikah dan seterusnya mengadakan majlis perkahwinan.

“Setakat ini persiapan berjalan dengan lancar. Keluarga banyak menguruskan persiapan kami kerana masuk sahaja penghujung tahun banyak kerja dan persembahan yang begitu padat”

Oleh itu keluarga kami banyak mengambil alih untuk menguruskan persiapan majlis perkahwinan kami,” kata Akim yang ditemui selepas selesai sahaja membuat persembahan di Separuh Akhir Muzik Muzik 30 malam kelmarin.

Menurut Akim tarikh perkahwinan disegerakan adalah untuk mengelakkan perkara-perkara negatif timbul selain turut mendapat syarat green light daripada kedua dua belah pihak keluarga.

“Keluarga menasihati untuk menyegerakan urusan perkahwinan, lagipun kami sudah mengenali selama 6 tahun, jadi perkahwinan awal ini juga untuk mengelakkan perkara-perkara negatif serta sudah mendapat restu daripada kedua-dua belah pihak keluarga,” kata Akim yang sudah berkenalan dengan Stacy selama 6 tahun.

Majlis perkahwinan Stacy dan Akim akan diadakan di Sabah dan juga di Johor pada tarikh yang akan diberitahu kelak.
Sementara itu, pada minggu kedua menyaksikan lagu ‘Potret’ nyanyian Akim & The Majistret komposer Hang Nadim yang liriknya ditulis oleh Kamar Empayar diumumkan sebagai lagu terbaik.

Walaubagaimanapun keputusan itu belum pasti melayakkan lagu tersebut ke pentas AJL 30 kerana 9 buah lagu lagi akan mempersembahkan kehebatan mereka di satu siri lagi Separuh Akhir Muzik-Muzik 30 pada minggu hadapan. (rtky/h)


Dayang Norfaizah Mohon Peminat Doakan Bertemu Jodoh

Bijak mengatur langkah dalam industri hiburan daripada diekori kontroversi, peminat Dayang Nurfaizah dalam masa yang sama turut menantikan hari bahagia buat penyanyi kelahiran Kuching, Sarawak ini.

“Apa yang boleh saya katakan jodoh belum sampai. Saya juga tidak mencari dan percaya suatu hari nanti jodoh itu akan tiba. Sekarang ini saya masih belum bersedia. Sebenarnya saya sendiri tidak begitu terfikir tentang hal ini sehingga apabila orang bertanya barulah sedar usia semakin meningkat”

“Sebagai wanita tidak mungkin saya menolak jodoh. Saya mohon para peminat doakan agar saya segera bertemu jodoh. Kalau ada yang bercakap bukan-bukan mengenai saya lambat kahwin dan mengapa tiada teman lelaki, itu adalah hak mereka”

“Apatah lagi dengan adanya media sosial sekarang ini, mereka bebas untuk bercakap apa sahaja. Saya tidak boleh nak tutup mulut orang dan itu adalah hak mereka. Sebagai penyanyi ini adalah sesuatu yang perlu saya terima,” jelas Dayang kepada portal Mangga Online.


Nabila Akhiri Zaman Janda Disember Ini

Tahniah kami ucapkan kepada pelakon Nabila Huda yang mengesahkan bakal menamatkan zaman janda dengan kekasihnya, seorang pengurus restoran Kulcats sekitar Disember ini namun enggan mendedahkan tarikhnya.

“Memang benar saya akan bernikah pada Disember ini. Namun, saya tidak boleh memberitahu tarikh pernikahan kerana banyak lagi urusan yang belum selesai. Tunggulah sehingga kad diedarkan”

“Saya tidak akan berkahwin secara sembunyi, tetapi akan menjemput semua pihak termasuk media,” katanya ketika dihubungi Kosmo! Online semalam. Semoga perjalanan hidup baru Nabila kali ini lebih sempurna dan dilimpahi bahagia hingga ke akhir hayat. (rtky/s)


Yus Jambu Meninggal Dunia

Dalam kemaskini terbaru menerusi Facebook tengah malam ini, Afdlin Shauki telah menyampaikan berita sedih apabila Yus Jambu atau nama sebenarnya Yussry Bin Edoo, 39 telah pergi meninggalkan kita semua.

UPDATE-1: Maklumat awal mengatakan Yus Jambu mengalami sesak nafas di Hospital Selayang.

Punca dan sebab pemergian pelawak popular ini masih belum diketahui dan berita sedih ini sangat mengejutkan ramai pihak ketika ini. al-fatihah dan takziah buat keluarga Yus Jambu.


Neelofa Terima Takdir Jika Jumpa Jodoh Di New York

Baru-baru ini, kecoh juga mengenai artikel berkaitan Neelofa yang rela menjadi isteri ketiga sedangkan perkara tersebut sebenarnya merujuk kepada lakonannya di dalam sebuah drama. Tidak mudah melatah, Neelofa menjelaskan perkara sebenar kepada umum dengan baik.

Bagaimanapun, melalui rancangan Melodi hari ini, Neelofa dikatakan bakal membawa diri ke New York, Amerika Syarikat. Menafikan perkara tersebut adalah di atas sebab kontroversi tersebut, pemergiannya ke sana adalah untuk menimba ilmu – selain tidak menolak jodoh jika ditakdirkan bertemu pilihan hati di sana.

“Takde membawa diri pun. Saya akan fly ke New York, 10 haribulan, Insya-Allah. Ambil courser marketing, branding untuk I punya business, karier dalam industri hiburan. Hopefully this trip will be 70% kerja, 30% holiday,” jelasnya sebelum dicuit soalan oleh pengacara bahawa dia mungkin berjumpa jodoh di sana.

“(Tergelak) Why not? Kalau dah Tuhan tulis jumpa jodoh di New York, why not?” katanya kepada Melodi sambil tersenyum malu-malu begitu. (rtky/s)


Mia Sara Dan Keluarga Bakal Tunai Umrah Disember Ini

Tahniah diucapkan kepada pelakon comel molek, Mia Sara Nasuha kerana bakal menjejakkan kaki di Tanah Suci Disember ini setelah permohonan visa untuk menunaikan umrah bersama bapanya, Muhammad Ridhuan diluluskan.

“Perancangan cuti sekolah ini, Mia dan keluarga akan ke Tanah Suci Mekah untuk menunaikan umrah. InsyaAllah, doakan yang terbaik untuk Mia. Mia harap semuanya selamat pergi dan balik. Tolong sama-sama berdoakan Mia ya,” jelasnya kepada portal AgendaDaily.

Peluang tersebut merupakan peluang kali pertama buat Mia menjejakkan kaki di bumi Makkah. Sebelum ini Mia pernah menyatakan rasa syukurnya kerana berpeluang menjana pendapatan sendiri di usia muda.

Malah di awal penglibatannya di dalam dunia lakonan, dia mengakui diejek rakan-rakan di sekolah namun lama kelamaan dia sudah lali dengan perkara tersebut. Apa-apa pun, semoga perjalanan Mia dan kelaurga ke Tanah Suci baik-baik belaka. (rtky/s)


Suami Hanez Suraya Tidak Benarkan Bekas Isteri Jumpa Anak?

Menurut laporan portal Myartis, bekas isteri Romie (suami Hanez Suraya), iaitu Liyana Manan kelihatan sungguh gembira apabila terserempak dengan anak-anaknya di sebuah pusat membeli belah baru-baru ini.

Menerusi perkongsian luahan hati yang didapati daripada Facebook, Liyana mendakwa bahawa dia sudah berbulan tidak berjumpa cahaya mata kesayangannya itu. Selain itu, Liyana juga sempat bergambar bersama anaknya itu.

Bagaimanapun, sumber laman tersebut menjelaskan bahawa anak-anak Romie bagaikan tidak gembira bertemu dengan ibu mereka malah anak kedua Liyana pula dikhabarkan seakan-akan tidak mengenali Liyana sebagai ibu kandungnya dan bersembunyi di belakang Romie.

Apa pun, jika benar apa yang disampaikan oleh Liyana ini, kami harapkan hubungan di antara mereka elok-elok sahaja. (rtky/s)


Gadis Sabah Pikat Hati Abam Bocey & Keluarga

Bagi peminat peminat Abam Bocey di luar sana, pastinya anda mengetahu bahawa bagaimana pelakon dan pelawak ini kecewa beberapa kali apabila melibatkan kisah cinta. Namun kini tidak lagi apabila Abam telah berjumpa dengan pilihan hati yang turut disenangi oleh kelaurganya.

“Ya, saya sedang berkawan dengan seorang wanita. Perkenalan itu masih lagi baru. Saya mengenalinya melalui salah satu aplikasi laman sosial kira-kira dua bulan lalu. Memang kebiasaan, kalau saya berkawan dengan sesiapa, saya akan perkenalkan kepada ibu terlebih dulu”

“Saya sudah bawa dia jumpa dengan ibu untuk duduk semeja makan sama-sama. Dia nampaknya memang boleh ‘masuk’ dengan ibu saya. Ibu saya pun selesa dengan gadis itu. Dia berasal dari Lahad Datu, Sabah. Cumanya, sekarang ini dia tinggal di Shah Alam, Selangor”

“Saya belum berkesempatan untuk bertemu dengan ibu bapanya lagi. Bagaimanapun, saya akan berjumpa dengan abangnya yang juga tinggal di Semenanjung terlebih dulu,” jelasnya kepada portal Kosmo! Online.

Selain itu, Abam turut berkongsi bahawa wanita berkenaan mula meminati dirinya selepas menonton program masakan selain turut memahami kerjayanya. All the best untuk Abam dan juga pasangan. Semoga segala urusan ke fasa yang lebih serius dipermudahkan. (rtky/s)


11 Selebriti Yang Cantik Bergaya Dalam Busana Merah Tahun Ini!

Warna merah digelar warna paling berani. Bukan semua orang mempunyai keberanian untuk menggayakan busana berwarna merah terang.

Warna merah dikatakan mampu menarik perhatian, seksi dan juga warna panas. Jadi, kami akan senaraikan 11 selebriti yang cantik bergaya dalam busana merah sepanjang tahun ini. Dan, ada kejutan untuk anda.

Cantik dan seksi Izara menggayakan gaun labuh merah terang di acara karpet merah Anugerah Industri Muzik 2015.

Gelaran ‘Hot Mama’ memang sesuai diberikan kepada pelakon jelita ini. Busana Inai Red merah terang ini memang sangat cantik digayakan oleh Nora.

Pelakon yang terkenal menerusi drama ‘Playboy Itu Suami Aku’, tampil cantik dengan busana merah terang di Anugerah Drama Festival KL 2015.

Pelakon yang semakin meningkat naik dan terkenal menerusi drama ‘Suamiku Encik Sotong’, tampak cantik dan elegen dengan persalinan lace merah. Lain dari yang lain!

Pelakon cantik ini tampil cukup anggun bersama busana merahnya. Cukup lengkap bersama pasangan serasinya dari drama ‘Teman Lelaki Upahan’.

Selayaknya tampil seakan selebriti popular, Honda City dalam warna merah pastinya menampilkan aura bintang dalam diri anda laksana mereka dalam senarai ini. Apa lagi tunggu?

Pelakon berkulit gebu ini cukup jelita dengan persalinan merah hati sewaktu menghadiri pertunjukan Kuala Lumpur Fashion Week 2015.

Pelakon pertama yang mempunyai racangan realitinya sendiri di E!, tampil cukup ayu dengan persalinan tradisional sewaktu menghadiri malam gala AIFFA 2015.

Ikon fesyen kegemaran ramai ini sentiasa tampil cantik. Persalinan merah yang cukup berbeza ini, cukup cantik digayakan oleh ibu kepada Lara Alana.

Pelakon dan pengacara jelita ini semakin bijak berfesyen. Suit merah terang ini sangat sesuai dengan gaya muslimahnya.

Ikon dan penyanyi kegemaran ramai ini sangat bijak dalam berfesyen. Apa sahaja yang digayakannya cukup cantik. Gaun merah yang digayakannya cukup sempurna.

Pelakon yang terkenal dengan filem ‘Gone Girl’ ini, tampil cukup menawan dengan busana merah hati sewaktu Anugerah Oscar 2015. Apa yang pasti, pasti semua yang hadir akan menumpukan perhatian kepada wanita jelita ini.


Black Hanifah Bakal Timang Anak Kedua, Kongsi Kegembiraan Bersama Peminat

Tahniah diucapkan kepada Black Hanifah kerana bakal menimang cahaya mata kedua. Perkara tersebut dikongsikan sendiri oleh penyanyi ini melalui akaun Instagram dengan gambar alat uji kehamilan.

Melalui perkongsian tersebut, Black dihujani dengan ucapan tahniah daripada peminatnya. Semoga keluarga ini akan terus membesar dan dilimpahi kebahagiaan serta terjaaga keselamatan isteri Black.

Pada bulan Jun lalu, Black telah mengadakan majlis aqiqah buat anak pertamanya, Khaleef Dayyan di Dewan N’dah Mahligai yang diadakan cukup meriah selain turut dihadiri oleh keluarga terdekat. (rtky/s)


Setelah Empat Tahun Bercinta, Fathia Latiff Niat Mahu Kahwin

Percintaan di antara Fathia Latiff dan juga Aiman Hakim kini sudah mencapai usia empat tahun. Jika sebelum ini Aiman pernah menyatakan ingin menyunting Fathia sebagai isteri, kini pelakon wanita itu juga mengakui mahu hubungan mereka melangkah ke peringkat seterusnya.

“Sejujurnya memang saya mahukan perhubungan kami sehingga ke peringkat berkahwin kerana kami dah masuk empat tahun bercinta. Jadi, saya tak nak buang masa jika tak ada apa-apa yang berlaku. Tapi nak buat macam mana, belum dijodohkan lagi untuk ke arah itu”

“Masing-masing sibuk. Ketika saya kerja, dia tak kerja. Bila saya cuti, dia pula kerja. Jadi kami tak ada masa untuk duduk sama-sama cerita fasal kahwin. Saya pula memang jenis yang suka bekerja. Ada tawaran saya akan sambar,” jelasnya kepada portal Media Hiburan.

Bagaimanapun, Fathia menjelaskan dia bersyukur kerana keluarganya memahami selain tidak terlalu mendesak mengenai hal perkahwinan atau meminta supaya segera berkahwin. Apa pun, semoga pasangan ini bakal dijodohkan jua apabila tiba masanya nanti. (rtky/s)


Isu Alat Uji Kehamilan, Emma Maembong Dan Keluarga Mahu Saman Penulis

Hanya kerana isu berkaitan Emma Maembong membeli alat ujian kehamilan untuk kakaknya, Yaya Maembong, kini keluarga tersebut akan mengambil tindakan undang-undang terhadap penulis yang membuat laporan berkenaan.

Tambah Emma, dia terpaksa mengambil tindakan berkenaan kerana laporan tersebut membabitkan soal maruahnya dan keluarga, apabila orang ramai percaya bahawa alat ujian kehamilan yang dibelinya itu untuk kegunaan sendiri.

“Memang ikutkan ini berkaitan maruah. Saya memang kecewa. Malah keluarga saya juga marah. Keluarga mahu mengambil tindakan undang-undang dalam soal ini memandangkan mereka mahu nama saya dibersihkan, tetapi buat masa sekarang saya serahkan kepada keluarga sahaja”

“Membayangkan saya sendiri kenal pihak yang menulis kisah ini, memang saya tidak sampai hati,” katanya kepada Utusan Online mengenai perkara tersebut.


Raja Farah Bakal Tunai Umrah Disember Ini

Baru sahaja mendirikan rumah tangga pada 6 September lalu, pelakon Raja Farah menyatakan perasaan kesal apabila sebuah stesen televisyen kerap menyiarkan rakaman bersama bekas suaminya, Megat Bashirun Qhuyum Zakaria dalam rancangan Destinasi Cinta.

“Saya tidak kisah cuma harap pihak stesen televisyen itu lebih peka serta sensitif dan tidak menyiarkan lagi program tersebut. Alhamdulillah, suami saya faham dan tidak kisah, cuma saya tidak mahu pihak keluarga belah dia berkecil hati pula bila terlalu kerap kisah itu disiarkan”

“Saya jarang tengok televisyen, tetapi sejak kebelakangan ini ada beberapa kali peminat saya tegur di laman sosial bahawa program tersebut sedang ditayangkan”

“Saya tahu stesen televisyen itu juga ada alasan, tapi cuma saya harap mereka lebih sensitif tentang hal-hal sebegitu,” katanya kepada mStar Online selain menyatakan bahawa dia kini masih dalam fasa berbulan madu bersama suami.

Raja Farah juga bakal menunaikan ibadah umrah pertengahan Disember ini dan melangsungkan majlis resepsi keduanya pada Januari depan di Singgahsana Anjung Floria, Putrajaya dekat sini. (rtky/s)


Dato' Siti Nurhaliza Jawab Cemuhan Di Laman Sosial Dengan Tenang

Manusia apabila melihat kekurangan individu lain, memang habis semua perkara dia nampak. Begitulah yang terjadi kepada Dato’ Siti Nurhaliza apabila salah seorang aktivis laman sosial mempersoalkan tindakannya merahsiakan segala perkara.

Dalam komen di laman Instagram tersebut, pengguna Instragram tersebut mengatakan Siti sebagai seorang yang suka meraih perhatian dinyatakan secara biadap hingga mengguris perasaan Siti.

“Wanita ini benar-benar aneh, dari hendak kahwin sampai mengandung semua rahsia, sungguh melucukan dan dia sebenarnya seorang yang suka meraih perhatian,” tulis individu tersebut di ruangan komen yang merujuk kepada pendirian Siti yang masih merahsiakan perihal kehamilannya.

Siti bagaimanapun tenang memberi ‘nasihat’ kepada individu berkenaan untuk keluar dari ‘halaman rumah’ Instagram tersebut. Tindakan penyanyi tersohor itu mendapat pujian dan sokongan daripada peminatnya.

“Maaf anda mengundang persekitaran yang negatif dalam rumah ini, saya kena lakukan ini (blocked) supaya anda boleh tenang dan bergembira tanpa memikirkan masalah saya bye!” pesan Siti. (rtky/s)


Maria Farida & Datuk Rahman Selamat Diijabkabul

Tahniah kami ucapkan kepada pelakon jelita tidak dimamah usia, Maria Farida kerana telah selamat diijabkabul bersama Datuk Rahman yang juga merupakan kawan karibnya dalam satu majlis tertutup di Kuala Lumpur Golf and Country Club Bukit Kiara, semalam.

Perkara itu telah dikongsikan oleh Fasha Sandha melalui akaun Instagramnya dan diikuti dengan ucapan tahniah daripada peminat pelakon wanita berkenaan. Selain itu, ada juga rakan selebriti lain yang turut hadir dalam majlis tersebut.

Semoga perkahwinan Maria Farida yang sudah menjanda selamat 15 tahun dan juga suami akan kekal bahagia dan sentiasa dipermudahkan segala urusan. Lebih-lebih lagi anak-anak Datuk Rahman sendiri sememangnya sudah selesa dan dapat menerima Maria sebagai ibu baru mereka.

Kami kongsikan beberapa keping gambar di sepanjang majlis pernikahan mereka yang diadakan dengan sederhana dan dihadiri rakan terdekat. Enjoice!


Fouziah Gous Selamat TImang Cahaya Mata Pertama

Tahniah diucapkan kepada Fouziah Gous dan juga suami, Zafran kerana telah selamat bergelar ibu dan bapa kepada cahaya mata pertama mereka pada 11.40 pagi tadi, di sebuah hospital swasta di Shah Alam. Menurut suaminya, Fouziah dan bayi kini berada dalam keadaan sihat.

BACA: Di Sekitar Majlis Doa Selamat & Baby Shower Fouziah Gous

Perkara tersebut dikongsikan bersama di laman Instagram dan turut disambut dengan ucapan tahniah serta doa terbaik daripada peminat mereka. Fouziah dan suami sebelum ini merahsiakan terlebih dahulu jantina anak mereka.

Semoga kehadiran cahaya mata baru ini akan menambah lagi keceriaan dan kebahagiaan keluarga ini. Meriah juga bulan November tahun ini dengan kelahiran cahaya mata oleh beberapa selebriti lain sebelum ini. (rtky/s)


Aril AF7 Selamat Sambut Cahaya Mata Sulung

Naib juara Akademi Fantasia 7, Aril atau nama sebenarnya Khairul Azam Pilus, selamat menimang cahaya mata lelaki pada 24 November lalu. Isterinya, Puteri Edlinda telah melahirkan bayi sulung mereka tepat jam 11.25 malam di Hospital Pusrawi, Kuala Lumpur pada Isnin lalu.

BACA: Tragedi MH370 Tidak Halang Isteri Aril AF7 Untuk Teruskan Karier Pramugari

Isteri Aril dikhabarkan melahirkan anak pertama mereka secara normal dan ibu serta bayi berada dalam keadaan sihat. Apa yang lebih istimewa adalah tarikh kelahiran anaknya itu sama dengan hari jadi ibunya Normah serta arwah abangnya Izwan Pilus.

“Assalamualaikum, Terima Kasih pada Mu yang maha besar, Tuhan sekalian alam, Engkau maha pencipta, Engkau maha Penghapus, Engkau yang menghidupkan, Engkau yang mematikan. Anugerah dan amanah dariMu ini akan ku jaga dan sedaya upaya, biar tercabut nyawa sekalipun”

“Aku bermohon padaMu Ya Allah, agar anak ini menjadi anak yang soleh dan anak yang berbakti pada ibu dan bapa. Amin,” kata Aril penuh syukur dipetik daripada laman Instagram. Semoga keluarga ini akan terus bahagia dan sentiasa dilimpahi rezeki melimpah ruah. (rtky/s)


Krampus: Filem Seram Komedi Untuk Hari Krismas Yang Wajib Ditonton

Biasanya pada musim perayaan Krismas yang disambut di seluruh dunia, kita sentiasa disajikan oleh filem kekeluargaan yang menampikan nilai nilai positif sambutan perayaan ini namun tahun ini ianya nampak akan ada kelainan sedikit.

Pengarah filem popular klasik Trick R Treat, Michael Dougherty tampil dengan Krampus yang pastinya akan menjadi ikutan kepada peminat filem beliau sebelum ini. Krampus merupakan filem komedi seram yang turut menampilkan barisan pelakon seperti Adam Scott, Toni Collette, David Koechner, Allison Tolman dan Conchata Ferrell.

Ia mengisahkan dua keluarga yang mempunyai masalah mereka tersendiri sehingga menyebabkan seorang kanak kanak Max (lakonan Emjay Anthony) hilang kepercayaan kepada perayaan Krismas dan ini menyebabkan kuasa jahat purba, Krampus muncul untuk memecah belahkan keluarga ini.

Kalau dilihat dari trailer rasmi yang dikeluarkan, Krampus bakal menyajikan plot seram yang bukan calang calang dan untuk diadunkan dengan unsur komedi, kemunculan watak antagonis dalam filem ini pastinya akan buat anda tidak senang duduk.

Filem ini pada jangkaan kami bakal menjadi satu lagi ikutan klasik peminat filem seram dek kerana mitos Krampus yang tidak pernah diangkat secara besar besaran di layar perak. Krampus akan berada di pawagam Malaysia pada 3 Disember 2015, jom!


Farid Kamil Dan Diana Danielle Pilih Nama Nur Aurora Untuk Anak Kedua

Mengakui kehadiran cahaya mata kedua sebagai kehidupan baru buat pasangan ini, Farid Kamil dan juga Diana Danielle memilih nama Nur Aurora kerana bersesuaian dengan waktu dia dilahirkan.

“Kami sama-sama pilih nama dengan mencari maksud yang sesuai. Memandangkan bayi dilahirkan pada waktu subuh, jadi kami memilih nama Nur Aurora yang bermaksud cahaya fajar sesuai dengan waktu yang dilahirkan”

“Sememangnya saya bersyukur dengan kehadiran Aurora dan kami perlu sama-sama menguruskannya dan menjadi satu benda yang cukup menarik,” jelas Farid kepada portal Media Hiburan.

Umum mengetahui bahawa Diana Daniella melahirkan bayi kedua mereka dengan teknik bersalin dalam air pada 19 November lalu pada pukul 4.05 minit pagi. Selain itu, Farid juga akan menjaga Diana sepanjang tempoh isterinya itu berpantang.

Farid dan Diana akan berkongsikan gambar cahaya mata kedua mereka apabila bersedia kelak. (rtky/s)


Achey Bocey Perjelas Perkara Sebenar Untuk Elak Salah Faham

Tidak mahu memanjangkan perkara yang kini hangat diperkatakan, pelakon dan juga pelawak Achey menjelaskan bahawa terdapat salah faham terhadap perkara yang tersebar di sosial media baru-baru ini.

Menurut Achey pertanyaan khabar itu sebenarnya diajukan kepada anak sulung bekas isteri pertama Harun dan bukannya melalui Surianti.

“Saya rasa perkara ini hanya salah faham sahaja. Sebenarnya, saya ada bertanya khabar mengenai keluarga arwah abang Harun. Dan pertanyaan itu diajukan kepada anak kepada isteri pertama arwah. Dah alang-alang bertanya, saya tanya sekali mengenai anak-anak isteri kedua arwah juga”

“Itu sahaja. Macam ini lah, apa yang saya boleh jelaskan, saya dan Surianti tidak ada apa-apa jalinan perniagaan pun. Kalau boleh saya tak mahu ulas lebih lanjut, takut isu lain pula yang timbul dan menjadi punca salah faham berlaku”

“Saya menjalankan bisnes pun dengan anak kepada isteri pertama arwah, bukan dengan Surianti,” jelas Achey kepada mStar Online.

Maka, terjawablah sudah pertikaian dan juga salah faham di antara dua belah pihak ini yang tercetus di laman sosial media. Rupa-rupanya Achey berhubung dengan isteri pertama arwah Harun dan bukannya Surianti.

Surianti berkahwin dengan Allahyarham Harun Salim Bachik pada tahun 2000. Mereka dikurniakan dua cahaya mata iaitu Siti Hazeera Sofea, 12, Hakeem Sufy Al-Rashid, 14. Sementara itu, menerusi perkahwinan pertama dengan Martinah Ahmad, Harun memiliki empat orang anak namun perkahwinan pertama itu tidak bertahan lama. (rtky/s)


Idea Berjimat Untuk Lengkapkan Rumah Anda Hujung Minggu Ini

Jika anda mengetahui keistimewaan hujung tahun, pasti anda tidak akan melepaskan peluang untuk mendapatkan pelbagai barangan dengan harga yang sangat menawan hati dan penjimatan yang berkali ganda. Jika anda berada berhampiran Shah Alam, ini berita baik buat anda.

Modern Living Home Expo 2015 akan diadakan di Stadium Melawati Shah Alam (Seksyen 13) bermula dari esok – 26 November sehinga 29 November 2015 dan dibuka bermula dari 11 pagi sehinggalah 10 malam.

Apa yang menarik di sini? Pastinya potongan harga barangan perabot dan aksesori rumah sehingga 70%. Malah jika anda telah berbelanja RM500, anda berpeluang untuk mendapatkan barangan seterusnya dengan harga RM1. Untunglah bagi yang dapat merebut peluang ini.

Perabot berjenama seperti Nicollo, Casa Moderno dan tilam Dunlopillo atau Goodnite, langsir atau apa saja barang rumah yang anda inginkan boleh didapatkan di sini dengan harga yang sangat berpatutan. Malah bagi anda yang ingin memenangi hadiah wang tunai bernilai RM500 dengan mudah, boleh pergi ke laman Facebook mereka.

Bayangkan penjimatan yang anda akan dapat dengan promosi yang ditawarkan. Malah jika anda terpilih sebagai pembeli yang paling banyak berbelanja pada hari tersebut, anda bakal membawa pulang penapis air OKO Power Membrane yang bernilai RM 3299.

Jadi apa lagi, jangan lepaskan peluang yang ada. Bukan sahaja dapat menghiaskan rumah anda untuk kelihatan lebih, kemas cantik dan segar dengan barangan baru malah turut dapat berjimat. Set alarm pada telefon pintar anda agar tidak ketinggalan dalam merebut peluang ini.


Emma Maembong Disangka Mengandung Kerana Beli Alat Uji Kehamilan

Niat pelakon Emma Maembong hanyalah untuk menolong kakaknya yang tidak larat membeli alat kehamilan, bagaimanapun perkara tersebut disalah anggap oleh pekerja farmasi berkenaan dan disangka mengandung.

Menceritakan hal sebenar kepada portal Media Hiburan, Emma mengakui dia pergi membeli alat tersebut namun belum sempat diterangkan untuk siapa, pekerja farmasi tersebut telah membawa Emma untuk bertemu dengan doktor dan memberitahu kes ‘sepertinya’ itu banyak berlaku.

“Belum sempat saya terangkan dia dah bawa jumpa doktor. Bila saya nak cakap, dia akan mencelah sampai saya tak dapat nak terangkan hal sebenar. Ada juga pelanggan lain yang dengar fasal hal ini”

“Sebenarnya kebetulan saya berlakon di hospital tersebut dan kakak saya Yaya minta saya belikan alat ujian kehamilan itu sebab dia tak larat. Bukanlah untuk saya tetapi untuk kakak saya”

“Bila diterangkan pada doktor dan doktor itu memahami. Bila ditanya pada pekerja farmasi tersebut, katanya dia teruja sebab Emma yang datang,” jelas Emma. Walau apa pun Emma bersyukur kerana kini kakaknya Yaya telah disahkan hamil anak sulung. Tahniah kepada Yaya Maembong kerana telah disahkan hamil anak sulung. (rtky/s)


Hafiz Suip Tunai Umrah Bersama Keluarga Disember Ini

Mengakui akan kembali aktif dalam nyanyian selepas mendirikan rumah tangga pada tahun hadapan, Hafiz Suip menggunakan masa yang ada ketika ini untuk membawa keluarganya menunaikan umrah pada 3 Disember ini.

Ya, saya akan menunaikan umrah bersama ahli keluarga selama dua minggu bermula 3 Disember ini. Sebenarnya, inilah impian terbesar saya sejak bekerja iaitu membawa ahli keluarga ke Mekah”

“Sebelum berkahwin, kebetulan ada kelapangan dan rezeki, rasanya tidak perlu ditangguhkan lagi. Ini merupakan umrah pertama saya dan sudah tentu cukup teruja dan berdebar. Harap perjalanan kami ke sana di permudahkan Allah,” jelasnya kepada Kosmo! Online.

Apa pun, semoga perjalanan Hafiz dan keluarga di tanah suci nanti akan berjalan lancar dan dipermudahkan segala urusan. (rtky/s)


“Achey Tidak Pernah Datang Jenguk Kami”

Sebelum ini, Achey Bocey melalui sebuah portal berita pernah mengeluarkan kenyataan bahawa dia sudah menyerahkan semua share perniagaan yang dikongsi bersama arwah sebelum ini kepada keluarga. Bagaimanapun balu kepada arwah Harun Salim Bachik, Surianti, menyatakan perkara yang berbeza.

“Hidup kami sempit dan lebih terkilan apabila kawan-kawan arwah menjauhkan diri kecuali Afdlin Shauki sahaja yang beri bantuan untuk persekolahan anak-anak saya”

“Saya ada terbaca kenyataan Achey baru-baru ini kononnya dia sering bertanya khabar dengan anak-anak saya, namun sebenarnya tidak pernah pun. Datang menjenguk kami pun tidak pernah”

“Dia (Achey) ada buat kenyataan yang dia sudah serah semua share perniagaan yang dikongsi bersama arwah sebelum ini kepada keluarga dan hal itu pun saya tidak tahu kerana mereka sudah removed saya dari group perniagaan tersebut,” ujarnya kepada mStar Online<.
Sementara itu Surianti juga menyatakan bahawa kini kehidupan mereka sekeluarga sangat terhimpit sehingga membuatkan dia dan keluarga terpaksa mengambil keputusan untuk pulang ke kampung dan memulakan hidup baru.
Surianti dan Allahyarham Harun Salim Bachik bernikah pada tahun 2000. Hasil perkahwinan meereka dikurniakan dua cahaya mata iaitu, Hakeem Sufy Al-Rashid dan Siti Hazeera Sofea.
Apa-apa pun, mungkin terdapat salah faham di antara dua pihak sehingga menyebabkan perkara ini terjadi. Moga akan ada sinar kehidupan baru kepada keluarga balu Harun Salim Bachik dalam menempuh kehidupan. (rtky/s)


Akui Rindu Untuk Berlakon, Ziana Zain Utamakan Keluarga

Siapa tidak ingat lakonan Ziana Zain dalam filem Sembilu dan juga Maria Mariana, lebih-lebih lagi bab angkat kening sebelah. Mengakui rindu untuk kembali berlakon, Ziana bagaimanapun lebih mengutamakan anak-anak dan keluarganya ketika ini.

“Memang saya rindu sangat nak kembali berlakon. Banyak dapat tawaran drama bersiri dan filem, tetapi apabila fikir anak-anak masih bersekolah dan belum mampu seimbangkan masa, itu yang membuatkan saya terpaksa menolak semua tawaran”

“Saya lebih mendahulukan anak-anak yang sedang membesar. Biarpun hati berkobar-kobar nak kembali berakon sebab seronok menjadi orang lain pada setiap watak yang diberikan,” memetik kata-kata Ziana daripada portal Mangga Online.

Tambah Ziana, walaupun dia kini sibuk menguruskan keluarga dan karier sekaligus, perkara itu tidak menghalangnya untuk menjaga kesihatan dan juga kecantikan. (rtky/s)


Chef Nik Michael Dan Isteri Selamat Bergelar Suami Isteri

Tahniah kepada Nik Michael Imran yang mula mendapat perhatian ketika rancangan MasterChef Malaysia musim pertama sekitar tahun 2011 kerana telah selamat bergelar suami kepada Siti Nadiah Shahril.

Pasangan suami isteri sebaya berusia 26 tahun ini bernikah di kediaman keluarga Nadiah di Mines, Sri Kembangan sekitar pukul 9 malam semalam. Antara rakan selebriti yang turut hadir ketika majlis tersebut ialah Sazzy Falak dan juga Yasmin Hani.

Nik mula mengenali isterinya sejak tahun 2005 dan merupakan cinta pertamanya di sekolah menengah dulu. Ya Tuhan, manis sungguh kisah cinta kamu berdua, bercinta dari sekolah, diakhiri dengan perkahwinan.

“Dia sebenarnya cinta pertama saya di sekolah menengah dulu. Biasalah adat bercinta, ada pasang surutnya. Tak sangka cinta kami bertaut kembali selepas sekian lama. Hakikatnya dia wanita yang sangat memahami diri saya,” jelasnya kepada BH Online.

Nik yang juga merupakan chef,adalah pemilik restoran Picknik yang beroperasi di Publika, Solaris Dutamas. Ketika dihubungi oleh portal berita tersebut, dia dan isterinya dalam perjalanan ke Langkawi, Kedah untuk berbulan madu. Semoga bahagia hingga ke akhir hayat hendaknya pasangan ini. (rtky/s)


Gambar Baby Bump Siti Nurhaliza Tarik Perhatian Peminat

Jika sebelum ini, penyanyi tersohor lagi diminati peminat setianya iaitu Dato’ Siti Nurhaliza enggan mengulas lanjut mengenai kehamilannya namun dalam gambar terbarunya ketika ketika mempromosikan Anugerah Juara Lagu ke-30 (AJL30) sudah jelas menunjukkan perubahan pada perutnya.

Menurut sumber, berita kehamilan Siti disahkan oleh keluarga terdekat penyanyi itu apabila menyatakan kandungannya kini sudah memasuki enam minggu. Berita kehamilan Siti mula menjadi bualan apabila penyanyi Hetty Koes Endang mengusap perutnya semasa konsert Satu Suara Volume 2, di Istana Budaya minggu lalu.

Siti sebelum ini turut memuat naik gambar kurma dan susu kambing di Instagram miliknya yang sinonim untuk kesihatan ibu mengandung. Selain itu, Siti juga menyatakan bahawa dia akan memberitahu perkara berkenaan apabila dia sudah bersedia nanti.

Semoga kesihatan Siti terjaga dan dipermudahkan segala urusan. Peminat sehingga kini masih tidak henti-henti mengucapkan tahniah kepada penyanyi tersebut melalui komen yang ditinggalkan di laman sosial. (rtky/s)


Maria Farida Sibuk Buat Persiapan Kahwin

Tahniah kami ucapkan kepada pelakon jelita tidak dimamah usia, Maria Farida yang bakal mendirikan rumah tangga tidak lama lagi. Perkara tersebut telah dinyatakan oleh sumber kepada ruangan Aida, yang dipetik daripada Utusan Online.

Menurut sumber tersebut, Maria kini sedang sibuk membuat persiapan untuk majlis perkahwinannya. Malah khabarnya perkahwinan di antara pelakon itu dengan bakal suaminya yang berpangkat Dato’ itu akan berlangsung dalam masa beberapa hari sahaja lagi.

Calon suaminya tersebut adalah rakan baiknya sendiri. Sebelum ini, Maria pernah didakwa sebagai perampas namun kehadiran Maria bukan sahaja turut disenangi anak-anak bakal suaminya itu, tetapi juga keluarga kedua-dua belah pihak merestui hubungan yang terjalin.

Malah, anak-anak kepada Dato’ ini juga pernah tampil dalam rancangan Melodi dan mendedahkan perilaku sebenar bekas ibu mereka yang dikatakan suka menipu selain selalu keluar dengan lelaki lain ketika ketiadaan suami di rumah.

Apa pun, jika benar apa yang dikhabarkan ini, semoga rumahtangga yang bakal dibina akan memberi lebih kebahagiaan bukan sahaja buat Maria malah kepada anak-anak bakal suaminya yang memerlukan kasih sayang seorang ibu. (rtky/s)


Diana Danielle, Farid Kamil Selamat Sambut Anak Kedua

Tahniah kami ucapkan kepada pasangan suami isteri Diana Danielle dan juga Farid Kamil kerana telah selamat menimang cahaya mata kedua mereka pada 19 November lalu. Diana dan juga bayi kini berada dalam keadaan sihat.

“Alhamdulillah, syukur ke hadrat Ilahi kerana saya bergelar bapa lagi. Tanggal 19 November lalu, isteri saya selamat melahirkan anak perempuan pada jam 4.05 pagi di Hospital Pantai, Bangsar”

“Selamat datang ke dunia wahai anakku,” kata Farid kepada BH Online ketika dihubungi melalui aplikasi WhatsApp. Selain itu, Farid juga berkongsi cerita bahawa isterinya melahirkan anak kedua mereka menerusi teknik bersalin dalam air.

Sebelum ini, Diana yang menyambut hari lahirnya pada 22 November lalu pernah menyatakan hasratnya untuk mengamalkan pantang secara tradisional kerana perkara tersebut banyak memberikan manfaat kepadanya selepas bersalin.

“Saya dahulu pun bukanlah tidak menjaga pantang tapi saya tak ambil serius. Bila saya dengar pengalaman daripada kawan saya, sebenarnya proses pantang ini banyak faedahnya, sekiranya diamalkan betul-betul,” jelasnya. Apa pun, semoga urusan keluarga ini dipermudahkan dan terus dilimpahi bahagia. (rtky/s)


Benjy Kini Bebas Tuduhan Miliki Dadah

Menerusi mStar Online, Pelakon Khaeryll Benjamin Ibrahim atau lebih dikenali dengan panggilan Benjy hari ini dilepaskan dan dibebaskan oleh Mahkamah Majistret di sini daripada dua pertuduhan memiliki dadah pada Mac lepas.

Majistret Nur A’minahtul Mardiah Md Nor membuat keputusan itu terhadap Benjy, 38, dan rakan wanitanya Julia Ernie Jamaludin, 26, selepas mendapati pihak pendakwaan gagal membuktikan kes prima facie terhadap mereka di akhir kes pendakwaan.

Bagi kedua-dua pertuduhan, Benjy dan Julia didakwa memiliki dadah jenis methamphetamine seberat 3.01 gram dan memiliki dadah jenis sama 1.71 gram di The Reeds Boutique Hotel, Jalan Yap Ah Shak, Dang Wangi di sini pada 9.30 malam, 5 Mac lepas.

Mereka didakwa mengikut Seksyen 12(2) Akta Dadah Berbahaya 1952 dan boleh dihukum mengikut Seksyen 12(3) akta sama yang membawa hukuman denda tidak lebih RM100,000 atau penjara sehingga lima tahun atau kedua-duanya, jika sabit kesalahan.

Mahkamah juga memerintahkan Julia membela diri bagi pertuduhan memiliki dadah sama seberat 0.37 gram di tempat, waktu dan tarikh sama dan menetapkan 4 dan 5 Jan tahun depan bagi membela diri.

Sebelum ini, Benjy pernah didakwa di mahkamah atas kesalahan dadah sebanyak tiga kali iaitu pada 2009, 2011 dan 2013. Pada 2009 dan 2011, dia di denda RM5,000 oleh Mahkamah Majistret manakalapada 2013, dia dilepaskan dan dibebaskan daripada pertuduhan.

Pada 8 April lepas, Benjy dan rakannya didakwa di Mahkamah Majistret Muar atas pertuduhan mengedar dadah jenis methamphetamine seberat 1.32 kg.

Pendakwaan dikendalikan Timbalan Pendakwa Raya S.Malini Anne manakala peguam Farhan Read mewakili Benjy dan Julia diwakili peguam Nor Rabiatul Bahari.


Scha al-Yahya Sedia Tambah Cahaya Mata

Kini cahaya mata pertama Awal Ashaari dan juga Scha al-Yahya, Lara Alana sudah pun berusia 1 tahun empat bulan. Rupa-rupanya Scha memberitahu bahawa dia dan suami kini sudah bersedia untuk menambah cahaya mata.

“Saya memang nak sangat kehadiran anak kedua. Tetapi waktu kini kena tunggu dahulu, jika ada rezeki alhamdulillah, jika tidak tunggu sahaja sehingga tiba masanya. Sebolehnya waktu Lara membesar ini, saya mahu bersamanya dahulu kerana masih belum puas melihat perkembangannya”

“Tetapi sama sahaja, jika Lara mempunyai adik, mereka boleh bermain bersama. Kalau boleh saya nak kembar (lelaki dan perempuan). Kerana lepas itu mungkin boleh tutup kedai”

“Bagaimanapun, saya dan Awal tidak kisah sebenarnya anak kedua kami lelaki atau perempuan kerana kedua-duanya ada keistimewaan. Jika anak lelaki, nanti besar dia boleh tolong jaga kakaknya, dan jika perempuan pula, boleh bermain masak-masak dengan Lara,” jelas Scha kepada Sinar Harian.

Menurut Scha, walaupun dia sibuk dengan kerjaya, namun dalam masa yang sama, dia turut meluangkan masa untuk bersama keluarga. Semoga hajat Scha sekeluarga untuk beroleh kembar akan termakbul dan pastinya ia akan menggembirakan peminat. (rtky/s)


Potongan Harga Sampai 70%? Siapa Cepat Dia Dapat!

Penghujung tahun adalah persediaan untuk permulaan baru untuk tahun hadapan. Malah ia pastinya bertambah menarik jika anda mampu mendapatkan barang idaman dengan harga yang mampu milik. Peka dengan keadaan tersebut, Sport Planet bakal hadir dengan jualan yang melibatkan diskaun sehingga 70% bermula – 25 November sehingga 6 Disember 2015.

Jualan ini akan diadakan di Perda City Mall, Bukit Mertajam, Pulau Pinang juga lokasi yang sama diadakan pada tahun lepas (memang sesak orang datang membeli!). Dengan keluasan 30,000 kaki persegi, pastikan anda membawa ahli keluarga yang lain kerana pastinya tidak cukup tangan untuk mendapatkan pelbagai barangan sukan antarabangsa berjenama. Sport Planet dibuka seawal 10 pagi sehingga 10 malam.

Bukan saja kasut malah pelbagai lagi kelengkapan sukan juga turut ada di sini. Mana raket badminton sudah patah atau kasut futsal sudah haus tapaknya, apa lagi, bawa team futsal anda dan serbu Perda City Mall nanti. Siapa kata tidak boleh dapatkan barangan berjenama dengan harga yang sangat menjimatkan?

Jika sudah sampai 70% potongan harga, anda bayangkanlah sendiri penjimatan yang anda akan dapat. Siapa yang mahu dapatkan barangan jenama hebat seperti Adidas, Puma, Nike, Timberland, Yonex dan lain lain, silalah datang awal. Sudahlah dapat berjimat, dapat pula barangan berjenama dengan harga yang sangat berbaloi.

Malah jika ibu bapa mahu dapatkan bag untuk anak ke sekolah dan juga kasut kasual juga ada di sini. Barulah menarik apabila satu keluarga pergi. Lebih baik lagi apabila satu keluarga bersukan selepas dapatkan barangan di sini.

Jika tidak mahu lupa tarikh jualan ini, boleh set alarm pada telefon pintar anda atau tandakan saja dengan warna merah pada kalendar anda pada 25 Novermber hingga 6 Disember 2015 di Perda City Mall, Bukit Mertajam, Pulau Pinang.

Kami kongsikan kepada anda beberapa lagi gambar barangan yang anda boleh dapatkan di Sport Planet nanti. Untung orang Pulau Pinang dapat shopping sakan sebegini.


Kaka Azraf: Perpisahan Sleeq Tidak Ganggu Persembahan Saya

Penyanyi Kaka Azraf yang baru sahaja membuat persembahan pada malam Konsert Separuh Akhir Muzik Muzik ke-30 malam kelmarin nyata tidak kekok apabila membuat persembahan tanpa mana-mana anggota Sleeq.

Nyata perpecahan Sleeq tidak mencacatkan persembahannya pada malam tersebut. Lagi pula, Kaka memberitahu Alyph dan Syarif kedua-duanya sudah dimaklumkan terlebih dahulu akan ketidakhadiran mereka untuk membuat persembahan pada malam itu kerana mempunyai komitmen yang lain.

“Perpisahan Sleeq tak ganggu persembahan atau lagu ini. Mereka tak dapat hadir pada malam ini kerana Syarif ada komitmen lain dan Alyph ke Jepun. Jadi saya sudah dimaklumkan awal tentang perkara ini”

“Sleeq sangat profesional dan saya memang tidak masalah dengan mereka,” katanya yang ditemui sebabkan sahaja selesai konsert Separuh Akhir Muzik Muzik ke-30 malam kelmarin.

Pada malam konsert separuh Akhir Muzik Muzik ke-30, Kaka berkobolarasi bersama Justin Oh My English yang merupakan rakan lamanya. Pun begitu, cubaan Justin pada malam konsert Separuh Akhir Muzik Muzik nyata mendapat pujian kerana berjaya membawakannya dengan baik.

“Tidak ada masalah untuk chemistry bersama Justin kerana saya dan dia merupakan rakan lama serta berasa sungguh gembira kerana dapat bekerjasama dengannya,” ujar Kaka.

Pada malam konsert Separuh Akhir Muzik Muzik minggu pertama, Hazama berjaya dinobatkan sebagai lagu terbaik. Masih tinggal dua minggu sahaja lagi untuk menentukan siapakah bakal melayakkan diri ke Anugerah Juara Lagu ke-30, sama-sama kita nantikan pada 6 Disember ini. (rtky/h)


Elizabeth Tan, Adira Kini Berkawan Baik

Nampaknya hubungan antara penyanyi Elizabeth Tan dan Adira agak rapat apabila mereka dilihat serasi apabila berada di pentas Separuh Akhir Muzik Muzik 30 malam kelmarin.

Jelas Elizabeth Tan sendiri atau lebih mesra dengan nama panggilannya Lizzy, berkata mereka berdua berkawan baik dan tidak mempunyai masalah apa-apa kerana apa yang berlaku bukan salah dirinya.

“Kami berkawan baik seperti biasa dan sewaktu saya memenangi Anugerah Artis Baru Wanita Terbaik di Anugerah Planet Muzik baru-baru ini dia ada menghantar mesej mengucapkan tahniah melalui applikasi Whatsapp”

“Perkara yang lepas, Adira sendiri telah pun cakap itu bukan salah saya,” katanya yang ditemui selepas selesai sahaja Konsert Separuh Akhir Muzik Muzik -30 malam kelmarin.

Sebelum ini Elizabeth Tan telah dikaitkan sebagai punca perpisahan antara penyanyi Adira dan bekas tunangnya, Shahrun Nasrun. Bagaimanapun, Adira sendiri tampil menjelaskan bahawa Elizabeth Tan tidak bersalah dalam hal tersebut.

Dalam pada itu, Elizabeth Tan turut beraksi dalam Konsert Separuh Akhir Muzik Muzik ke-30 dengan membawakan lagu popularnya Knock Knock. Walaupun begitu keputusan akhir akan diumumkan selepas Konsert Separuh Akhir Muzik Muzik minggu ketiga iaitu pada 6 Disember 2015. (rtky/h)


Demi Watak, Raja Ilya Tayang Perut

Bagi pelakon Raja Ilya yang kini sudah berusia 30 tahun, dia percaya bahawa selera penonton yang menyukainya untuk membawakan sesuatu watak adalah sangat penting. Malah dia menjelaskan perkara tersebut adalah lebih penting daripada kepuasan diri sendiri.

“Bagi saya, kepuasan pengarah, stesen televisyen dan penonton lebih penting daripada kepuasan sendiri. Kalau penonton suka saya bawa watak psiko contohnya, saya akan buat,” jelasnya kepada portal Kosmo! Online.

Melalui filem terbaru yang dibintanginya itu, dia membawkaan watak seorang wanita Punjabi selain perlu memakai sari yang menyerlahkan perutnya. Pernah membawakan watak sedmikian sebelum ini, Raja Ilya seperti sudah biasa memakai sari.

“Tunjuk perut tak ada masalah. Sebab masa berlakon dalam filem Appalam arahan Afdlin Shauki, saya ada memakai sari. Memang trend sari India macam itu,” nyata Ilya yang turut akan berlakon bersama bintang Bollywood iaitu Kajol dalam filem tersebut. (rtky/s)


Syazwan Zulkifli Janji Untuk Berubah, Nafi Panas Baran

Tidak berselindung apabila dikaitkan dengan kes pukul hos program rancangan televisyen, Shenty Feliziana yang juga kekasihnya, Syazwan Zulkifli tampil melalui BH Plus mengakui kesilapannya itu.

“Saya mengakui silap saya dan berjanji untuk berubah. Setiap masalah boleh diselesaikan dengan baik, mungkin lepas ini saya perlu mengawal emosi. Tetapi itu bukan bermakna saya seorang yang panas baran”

“Lelaki mempunyai egonya, apatah lagi hal sebelum itu belum selesai. Ketika bergaduh, saya tersikku mukanya dan ia tidak disengajakan. Ketika itu, saya sedang memandu dan apabila melihat wajah Shenty, saya menangis. Ya Allah! Kenapa jadi begini?,” jelas Syazwan.

Berpunca daripada kejadin itu, timbul tuduhan bahawa rahang Shenty patah kerana dikasari pelakon lelaki ini. Menurut Syazwan, dia juga telah menjelaskan perkara sebenar kepada ibunya.

Semoga peluang dan juga kemaafan daripada pihak Shenty mampu membuatkan Syazwan menggunakan budi bicara dengan lebih baik pada masa hadapan dan mampu berubah ke arah kebaikan. Kepercayaan umpama pemadam getah. Ia semakin kecil setiap kali kesalahan dilakukan. (rtky/s)


Lisa Surihani Terkilan Wajah Anaknya Dirakam Tanpa Kebenaran

Tersebarnya gambar mereka sekeluarga bersama cahaya mata pertama, Lisa Surihani menyatakan bahawa dia terkilan dengan perkara tersebut kerana Lisa sebelum ini pernah menyatakan bahawa dia tidak mahu mendedahkan anak mereka buat masa ini.

“Saya tak nak komen terlalu panjang mengenai hal ini. Cuma, jika keadannya terbalik, sekiranya ada orang gambil gambar awak tanpa kebenaran awak, tanpa awak tahu kemudian dia letak di laman maya. Apa yang awak rasa? Awak rasa awak suka tak? Awak rasa awak okay ke?”

“Itu saja yang boleh saya tanyakan. Adakah awak rasa itu sesuatu yang baik untuk dilakukan? Pada masa yang sama, saya rasa niat dia bukan jahat. Niat orang yang muat naik ke Twitter itu bukan jahat. Saya tahu dia tak jahat. Cuma kadang-kadang kita tak tahu batasan kita terhadap orang yang kita tak kenal secara peribadi”

“Perkara itu saya tak boleh nak kata apa, cuma prinsip hidup saya ialah, sebelum saya lakukan apa-apa terhadap seseorang, saya tanya diri saya balik. Kalau orang buat kat kita, kita okay ke tak?” luahnya kepada HLive.

Boleh tahan juga ya penangan jadi selebriti ini lebih-lebih lagi apabila sudah berkeluarga dan ada anak. Apa pun, segala keputusan adalah terletak kepada empunya badan. Mungkin juga perkataan – tidak mahu mendedahkan – itu sendiri menambah keinginan orang ramai untuk melihat anak pasangan ini. Mungkin. (rtky/s)


Che Ta Kini Miliki Lebih 10 Koleksi Kereta Sorong Bayi

Hasil dari pemberian peniaga untuk kegunaan anaknya, Aaisyah Dhia Rana yang kini berusia setahun, Che Ta menjelaskan bahawa dia kini mempunyai lebih 10 koleksi kereta sorong bayi. Oleh sebab itu, Che Ta perlu kereta sorong bayi berkenaan digunakan secara bergilir-gilir bagi memastikan semuanya dipakai.

“Alhamdulillah, rezeki Aaisyah, dapat merasa pelbagai jenis stroller (kereta sorong bayi). Malah saya juga kini menjadi duta kepada jenama Koopers dan daripada pihak mereka sahaja, saya mempunyai lebih lima stroller jenis Easywalker MINI Buggy, yang warnanya berlainan”

“Malah saya akan diberi rekaan paling baharu, di mana orang lain belum pakai lagi,” jelasnya kepada mStar Online. Selain itu, pada tahun depan, Aaisyah pula akan menggantikan tempatnya menjadi duta kepada produk Koopers.

Murah betul rezeki Che Ta dan keluarga. Bila difikrkan, dengan rezeki yang melimpah ruah, pastinya pelakon ini juga telah memberi kembali kepada masyarakat atau mereka yang memerlukan, tapi tidaklah mahu dihebahkan, mungkin. Buat baik dibalas baik, bukan? (rtky/s)


Sekitar Majlis Resepsi Shukri Yahaya Dan Tya Adnan

Manis dan secocok sungguh Shukri Yahaya dan juga Tya Adnan ketika majlis resepsi mereka yang diadakan di A-Park, Kampung Pulau Meranti Puchong, hari ini.

Pada 20 November, pasangan ini telah selamat dinikahkan di Masjid Tuanku Mizan Zainal Abidin di sini, dengan dihadiri kira-kira 200 jemputan termasuk kedua-dua keluarga terdekat pengantin. Shukri telah menyerahkan mas kahwin dalam bentuk wang tunai berjumlah RM300 bersama-sama sebentuk cincin, manakala wang hantaran tidak diumumkan.

Lebih manis lagi, Shukri juga menjelaskan bahawa dia turut merancang untuk membawa isterinya menunaikan umrah pada tahun hadapan. Kami kongsikan dengan anda beberapa keping gambar majlis resepsi yang berlangsung hari ini. Enjoice!


Hanez Suraya Tumpu Pada Keluarga Selepas Bersalin

Doktor sudah berpesan, tetapi Hanez Suraya tetap juga mahu lakukan apa yang dilarang oleh doktor tersebut. Akibatnya, kini mula timbul perasaan bimbang di dalam dirinya apabila waktu bersalin semakin hampir.

“Doktor dah pesan jangan tengok video orang bersalin di Youtube, takut nanti kita bimbang dengan keadaan diri kita masa bersalin nanti. Tetapi saya tetap mahu menonton video itu. Bukannya apa, sebagai wanita yang pertama kali bakal bergelar ibu, saya mahu tahu apa yang akan berlaku”

“Selepas menonton video tersebut, perasaan saya sedikit bimbang apakah yang bakal saya lalui nanti. Sampai saya mengingau semasa tidur. Hahaha..,” ceritanya kepada mStar Online baru-baru ini.

Selain itu, pelakon wanita ini juga turut mendapatkan nasihat daripada ibu dan juga khidmat bidan mengenai persediaan untuk bersalin dan proses berpantang nanti. Ketika ini, Hanez hanya menghabiskan banyak untuk berehat di rumah.

Hanez juga menytakan bahawa selepas menimang cahaya mata nanti, dia akan lebih memberi tumpuan kepada keluarga sebelum memikirkan mengenai kerjayanya. Buat Hanez, semoga dapat bersalin dengan mudah dan beroleh bahagia dengan cahaya mata pertama nanti. (rtky/s)


Siti Nordiana Tidak Rancang Kahwin Dalam Masa Terdekat

Enam tahun bergelar sebagai ibu tunggal, penyanyi Siti Nordiana yang kini kembali mendapat perhatian daripada peminat menjelaskan bahawa dia tidak pernah terbeban dengan perkara tersebut.

“Saya selesa dengan status sebagai ibu tunggal dan tidak merancang untuk mendirikan rumah tangga dalam tempoh terdekat. Buat masa ini fokus saya adalah untuk membesarkan anak lelaki saya dan kerjaya seni semata-mata”

“Urusan jodoh ini saya serahkan sepenuhnya kepada Tuhan dan enggan terburu-buru membuat keputusan. Biarlah lelaki yang hadir dalam hidup saya itu nanti bukan sahaja dapat menerima saya, malah dia juga perlu serasi dengan anak tunggal saya,” jelasnya memetik laporan dari BH Plus.

Baguslah jika Siti Nordiana atau pun yang mesra dipanggil Nana mahu fokus dalam kerjaya terlebih dahulu. Hati-hatilah menilai lelaki yang datang ketika nama Nana sedang naik, risau juga yang hanya mahu ambil kesempatan. (rtky/s)


Shukri Yahaya Bawa Isteri Tunai Umrah Tahun Hadapan

Pelakon Shukri Yahaya ketika ini belum lagi merancang untuk berbulan madu namun dalam masa yang sama sudah merancang untuk menunaikan umrah pada tahun hadapan bersama isteri tercinta yang baru sahaja dinikahinya semalam (20 November).

“Sebelum pergi berbulan madu, kalau boleh saya mahu bawa Tya ke Mekah terlebih dahulu. Ini memang sudah direncanakan awal. Bagaimanapun, belum ada tarikh tertentu ditetapkan kerana jadual lakonan saya penuh sehingga ke hujung tahun. Mungkin awal 2016 baru dapat memilih tarikh bersesuaian,” jelasnya kepada Utusan Online

Pada majlis pernikahan mereka yang diadakan di Masjid Tuanku Mizan Zainal Abidin, Putrajaya, Shukri turut menyerahkan mas kahwin sebanyak RM300, sebentuk cincin emas berserta tujuh dulang hantaran dan dibalas sembilan dulang oleh pihak pengantin perempuan.

Majlis pernikahan tersebut disempurnakan oleh Penolong Pendaftar Perkahwinan dan Penceraian Putrajaya, Muhd. Redza Ahmad dan berwalikan bapa Tya, Ahmad Adnan Ishak.

Selain itu, setelah bergelar suami, Shukri mengakui bahawa dia kini mempunyai tanggungjawab untukmembataskan pergaulannya, baik bila berdepan orang ramai mahu pun di dalam lakonan. Apa pun, semoga pasangan ini sentiasa dilimpahi bahagia. (rtky/s)


Shuib Sepahtu, Isteri Selamat Timang Anak Ketiga

Tahniah kami ucapkan kepada pelawak dan juga pelakon Shuib Sepahtu dan juga isteri, Siti Sarah kerana telah selamat menimang cahaya mata lelaki ketiga pada pukul 12.27 tengahari tadi dengan berat 3.1 kilogram.

Sebelum ini Shuib sempat berkongsi rasa syukurnya di atas kurniaan rezeki dari Illahi tersebut kepadanya selain sempat berterima kasih kepada peminat yang tidak henti-henti berdoa untuk kebahagiaan keluarganya.

Nampaknya dua anak Shuib sebelum ini iaitu, Uwais Alqarni dan juga Dzahira Talita Zahra sudah ada adik baru. Apa pun, semoga keluarga yang semakin membesar ini nanti bakal membawa lebih kemeriahan dan juga rezeki yang melimpah ruah. (rtky/s)


Shukri Yahaya Dan Tya Adnan Selamat Diijabkabul

Tahniah kami ucapkan kepada pelakon Shukri Yahaya dan juga isteri, Tya Adnan kerana telah selamat diijabkabul dengan sekali lafaz di Masjid Tuanku Mizan Zainal Abidin, Putrajaya. Pasangan ini terlebih dahulu mengadakan majlis berinai yang bertemakan Bollywood malam sebelum hari pernikahan.

Sebelum ini, Shukri pernah mengeluarkan kenyataan bahawa dia lebih selesa menggunakan duitnya sendiri untuk majlisnya selain tidak akan mendedahkan jumlah wang hantaran yang bakal diberikan kepada isterinya.

“Saya tidak menerima penajaan besar untuk majlis. Ada tapi untuk benda-benda kecil seperti goodies untuk tetamu. Kami lebih senang begini kerana saya lebih suka sesuatu yang ringkas dan menggunakan duit kami sepenuhnya sendiri,” jelasnya.

Semoga pasangan ini akan beroleh bahagia dan sentiasa dicurahi rezeki melimpah ruah. Malah peminat juga turut berkongsi rasa gembira tersebut melalui komen mereka di laman sosial. Kami kongsikan beberapa keping gambar sepanjang majlis pernikahan dan juga berinai. Enjocie! (rtky/s)


Kevin Zahri Bersyukur Khatam Quran, Mahu Dalami Tafsir

Tahniah kami ucapkan kepada personaliti TV yang juga jurulatih dan perunding pemakanan dan kecergasan terkenal, Kevin Zahri kerana telah berjaya khatam al-Quran selepas 2 tahun meneruskan bacaan. Berkongsi perkara tersebut di Facebook, ramai peminatnya turut berbangga dengan usaha gigihnya itu.

“Alhamdulillah. At almost 37 yers old, I finally managed to khatam Quran for the very 1st time. Ambil masa 2 tahun dgn kelas mengaji 2 kali seminggu. Jutaan terima kasih to Ustazah @shielaezan for getting me this far”

“Made it more special yang hari ini merupakan hari jadi ke 70 arwah ibu saya yang dah lama meninggal. Alhamdulillah #azam2015 #khatam. Insyallah tidak berakhir di sini. Sambung lagi minggu depan,” kongsi Kevin di laman sosial tersebut.

Selain itu, menurut Kevin melalui muatnaik di Facebook, dirinya tidak pernah putus asa untuk mempelajari al-Quran dan pertemuan bersama Ustazah Shiela Ezan pada 2011 membawa dirinya untuk kembali pada fitrah selain mula mengaji bermula dengan muqaddam semula.

Semoga perkongsian Kevin tersebut memberi motivasi dan juga pembakar semangat kepada peminat dan juga ramai lagi mereka di luar sana untuk terus berusaha mencapai impian. Kevin yang bersyukur dengan perkara tersebut kini mahu mendalami tafsir pula selepas ini. (rtky/s)


Zainol MacWilson Sedia Terima Wanita Baru Dalam Hidup

Jika sebelum ini, hanya pertelingkahan mereka di Instagram menggambarkan keadaan rumah tangga mereka, bapa kepada Zahirah MacWilson iaitu Zainol MacWilson melalui mStar Online mengakui bahawa sudah bercerai dengan isterinya Maslinda pada 9 November lalu.

“Benar, saya sudah bercerai dengan Maslinda diatas tiada persefahaman. Selebihnya, saya enggan berkata apa-apa. Cuma saya tahu, anak-anak pula jadi mangsa gara-gara masalah kami ini. Orang kata, hidup perlu diteruskan dan apa yang sudah berlaku pasti ada hikmahnya.

“Tetapi saya tidak serik, sekiranya ada jodoh, pasti Allah akan temukan kita dengan seseorang tidak kira bila-bila masa. Bagaimanapun saya masih lagi bersedih dengan penceraian ini,” jelasnya kepada portal tersebut.

Tambah Zainol, punca perpecahan tersebut bukanlah berpunca daripada pihak ketiga selain menyatakan bahawa dia juga terbuka untuk menerima wanita yang berkenan di hatinya selain mahu kembali fokus dalam bidang lakonan. (rtky/s)


Izara Aisyah Nafi Bercium, Cuma Helah Kamera

Asalkan pengarah filemnya bernama Osman Ali, anda sudah boleh jangkakan pasti ada babak intim yang mungkin mengundang pertikaian penonton selain mampu menjadi pelaris di pawagam. Baru-baru ini, pelakon Izara Aisyah dikatakan bercium di dalam filem Sinaran di bawah arahan pengarah tersebut.

“Saya tak cium dan tak kena pun, tetapi bunyi ciuman sahaja yang lebih. Biasalah dalam lakonan akan menggunakan camera trick untuk menunjukkan perkara tersebut betul-betul berlaku,” nafi Izara yang dipetik daripada laporan portal Media Hiburan.

Bagaimanapun Izara mengakui risau mengenai babak tersebut namun dalam masa yang sama mengharapkan peminat tidak menilainya tanpa melihat dahulu filem berkenaan.

“Saya okay sahaja ketika melakonkan babak tersebut tetapi masih memiliki sedikit kerisauan dengan maklumbalas negatif penonton. Saya harap penonton faham dan tidak menghukum, kerana saya memang tidak mencium Syarif,” katanya. (rtky/s)


Nora Danish Mahu Tumpukan Perhatian Kepada Peniagaan

Kegemilangan dan juga populariti bukanlah sesuatu yang sentiasa kekal. Bagi Nora Danish, dia kini mahu memperlahankan kerjayanya sebagai pelakon bagi memberi tumpuan kepada bidang perniagaan.

“Saya sudah lama jadi anak seni, jadi saya gunakan platform ini untuk capai cita-cita menjadi ahli perniagaan yang berjaya. Itu cita-cita asal saya sebenarnya. Semuanya untuk masa depan diri, anak dan keluarga”

“2015 saya lihat tahun yang tepat untuk saya mulakan perniagaan pakaian sendiri. Saya akan memperlahankan aktiviti seni sebab macam saya pernah cakap, saya tak akan selama-lamanya menjadi pelakon”

“Saya ada target saya sendiri. Matlamat saya untuk ada perniagaan pakaian sendiri adalah sasaran saya pada tahun 2015 ini selain Kopi XOXO. Selepas Raya hari itu saya sudah kurangkan berlakon. Lebih kepada perniagaan ini”

“Saya tak mahu terikat lagi. Selepas ini sekiranya ada tawaran berlakon, saya akan pertimbangkan. Kalau okay, saya buat. Jadi tidak terikat dengan mana-mana pihak,” jelasnya kepada Tonton Extra selain menyatakan bahawa dia tidak menyambung kontrak bersama syarikat produksi MIG.

Apa pun, semoga apa yang Nora impikan akan menjadi kenyataan. Mungkin juga keputusan Nora untuk memperlahankan karier seni adalah satu langkah untuk berjaya dalam bidang perniagaan pula, siapa tahu, bukan? (rtky/s)


Alyah Semakin Matang Urus Rumah Tangga

Jika sebelum ini rumah tangga Alyah dilihat bermula tidak begitu baik, perkara itu berubah kini dan penyanyi itu mengakui bahawa semakin bahagia bersama suami tercinta iaitu Dato’ Ramli MS.

“Setiap perkahwinan ada cerita tersendiri. Ada perkahwinan yang bermula hambar tetapi akhirnya bahagia, dan ada juga yang bermula dengan bahagia tetapi pengakhirannya tidak bagus. Seperti saya sendiri, perkahwinan saya bermula tidak begitu baik. Berlaku krisis”

“Tetapi lama-kelamaan, suasana perkahwinan saya semakin baik. Saya sudah mula merasai kebahagiaan dan nikmat berumah tangga,” jelas Alyah kepada Tonton Online selain menyifatkan apa yang dilaluinya sebelum ini sebagai salah satu proses pembelajaran dalam kehidupan berumah tangga.

Sementara itu, memetik laporan portal Mangga Online, Alyah menyatakan dia mahu berehat panjang dan berkemungkinan akan berhenti menyanyi demi memberi tumpuan kepada keluarga. (rtky/s)


Shenty Feliziana Mahu Fokus Kerjaya, Trauma Untuk Bercinta

Akibat daripada kejadian dikasari oleh pelakon Syazwan Zulkifli, Shenty Feliziana menyatakan bahawa perkara tersebut sehingga kini masih menyebabkan dirinya trauma untuk menjalin hubungan dengan mana-mana lelaki.

“Syazwan sudah berjumpa ibu bapa yang datang dari Singapura dan meminta maaf atas apa yang berlaku baru-baru ini.
“Saya juga sudah menarik laporan polis yang dibuat sebelum ini. Maklumlah, industri seni kita bukan besar mana pun, lambat laun kami akan berjumpa juga dalam mana-mana acara hiburan”

“Justeru, ada baiknya perkara ini tidak dibiarkan berpanjangan dan kami kembali berbaik semula. Memang Syazwan ada merayu supaya saya menerimanya semula, tetapi buat masa ini hati saya belum terbuka”

“Saya serik untuk menjalin hubungan selepas ini kerana sudah beberapa kali putus cinta. Biarlah masa menentukan segala-galanya. Insya-Allah, jika bertemu calon suami yang sesuai, saya tidak mahu bercinta sebaliknya terus berkahwin saja,” kata Shenty kepada Harian Metro selain kini mahu fokus kepada kerjaya. (rtky/s)


Umie Aida Jamin Suami Keluar Tahanan RM10,000, Bersyukur Dengan Keputusan Mahkamah

Mahkamah Tinggi di sini, hari ini memutuskan pertuduhan dihadapi oleh suami Umie Aida yang juga bekas Naib Ketua UMNO Bahagian Batu Kawan, Datuk Seri Khairuddin Abu Hassan dan peguam Matthias Chang adalah tidak mengikut Akta Kesalahan Keselamatan (Langkah-langkah Khas) 2012 (SOSMA).

Hakim Datuk Mohd Azman Husin turut memerintahkan kes berkenaan dipindahkan ke Mahkamah Sesyen kerana kesalahan di bawah Seksyen 124L Kanun Keseksaan yang membawa hukuman penjara maksimum 15 tahun jika sabit kesalahan.

Pelakon Datin Seri Umie Aida membayar jaminan manakala adik Chang membayar jaminan bagi pihak Chang. Mereka ditahan di Balai Polis Dang Wangi dan di Penjara Sungai Buloh lebih dua bulan. Hakim menetapkan 12 Januari tahun depan bagi pengurusan kes sebelum kes itu dipindahkan ke Mahkamah Sesyen.

Sementara itu, Umie Aida berkata beliau bersyukur dan gembira dengan keputusan mahkamah hari ini manakala Tun Mahathir yang turut hadir menyatakan bahawa keputusan yang dikeluarkan mahkamah itu akan meningkatkan keyakinan rakyat terhadap badan kehakiman negara. (rtky/s)


Azma Aizal Mengaku Pukul Ika Nabella, Tarik Diri Dari Mengarah Drama

Pengarah yang heboh diperkatakan ketika ini kerana mencederakan pelakon demi menghayati watak, Azma Aizal mengaku bersalah atas tindakannya selain turut menarik diri dariada mengarah drama tersebut.

“Ketika penggambaran, saya kurang berpuas hati dengan lakonannya dan sudah banyak kali babak yang dilakonkan dirakam semula. Sehinggakan saya mengambil pendekatan kaedah yang digunakan oleh produksi negara Jepun, memukul Ika bagi mendapatkan lakonan yang baik”

“Dan saya mengaku bersalah atas tindakan itu kerana mengasari Ika tanpa memberitahunya terlebih dahulu. Bagaimanapun saya tidak menumbuk Ika seperti laporan yang dikeluarkan di media,” jelasnya kepada mStar Online.

Sebelum ini, Ika mendakwa Azma telah memukulnya di lokasi penggambaran drama Dawai di Hulu Klang pada 2 November lalu. Ika kemudiannya membuat laporan di Balai Polis Hulu Klang, dekat sini pada malam hari kejadian.

Kes tersebut sudah pun selesai dan Mahkamah Majistret Ampang pada Isnin lalu memutuskan pengarah itu didapati bersalah dan dikenakan denda sebanyak RM2,000. Selain itu, pengarah tersebut turut menafikan kejadian itu berpunca daripada masalah penyakit gangguan bipolar yang dialami sejak tahun 2009.

Sementara itu, penerbit drama berkenaan, Rosyam Nor berharap agar kejadian yang berlaku ini dapat dijadikan pengajaran kepada semua pihak. (rtky/s)


Fasha Sandha, Suami Didik Anak Hidup Susah

Mahu anaknya mampu berdikari apabila meningkat dewasa nanti, Fasha Sandha dan suaminya mengambil keputusan untuk tidak memanjakan anaknya dengan kemewahan sebaliknya hanya memberikan keperluan yang secukupnya saja.

“Saya hanya memberi kemudahan seperti gajet atau alat telekomunikasi jika diperlukan. Contohnya, penggunaan gajet untuk tujuan pembelajaran, bukan untuk kemewahan,” jelasnya kepada BH Plus.

Tambah Fasha, dia mahu anaknya menjadi kuat dan berdikari sepertinya. Dibesarkan oleh ibunya tanpa bantuan bapa, perkara itu sedikit sebanyak membuatkan Fasha kuat dan tidak mudah ditindas apabila ditimpa halangan.

Apa pun, semoga keluarga ini akan terus bahagia. Sebelum ini Fasha sendiri pernah menyatakan bahawa dia belum bersedia untuk menerima cahaya mata baru tetapi jika sudah ditakdirkan rezeki, dia menerima dengan hati terbuka. (rtky/s)


Zul Ariffin Padam Gambar, Ayda Jebat Tak Berk ecil Hati

Pelakon dan penyanyi Ayda Jebat yang pernah berkawan rapat suatu ketika dahulu bersama aktor Zul Ariffin berkata dia tidak pernah berkecil hati atau mengambil perkara tersebut menjadi serius.

Malah bagi Ayda, apa yang dilakukan oleh Zul tidak ada kena mengena dengan dirinya dan dia tidak ambil pusing akan hal remeh sebegitu.

“Saya tidak ada masalah atau mempunyai sebarang hal kerana akaun Instagram hak miliknya. Jadi mungkin dia ingin mengemas kini akaunnya dan membuang apa sahaja yang dirasakan tidak perlu,” katanya yang ditemui di Majlis Sidang Media Muzik-Muzik Separuh Akhir petang kelmarin.

Jelasnya lagi, ada di antara peminat tidak bersetuju dengan tindakan Zul memadam gambar-gambar tersebut. Bagaimanapun, Ayda menjelaskan dia tidak akan memadam mana-mana gambarnya di Instagram dengan mana-mana artis sekalipun kerana bagi dirinya itu adalah kenangan dan mempunyai nilai sentimentalnya yang tersendiri.

Selain itu, Ayda menyatakan dia tidak mempunyai masalah untuk berganding bersama Zul dalam mana-mana drama bagaimanapun ketika ini jadual mereka masing-masing padat. (rtky/h)


Hafiz Suip Lebih Selesa Guna Duit Sendiri Untuk Majlis Perkahwinan

Bakal melangsungkan majlis perkahwinan yang akan diadakan pada pertengahan 14 Mei tahun hadapan, kini timbul cerita kurang enak apabila penyanyi Hafiz Suip dikatakan telah menolak beberapa penaja yang ingin menaja majlis perkahwinannya itu.

“Memang ada beberapa penaja yang ingin menaja majlis perkahwinan saya ada yang saya terima dan ada yang saya rasakan perlu untuk saya membelanjakan hasil duit titik peluh saya sendiri. Kebanyakkannya memang sepenuhnya persiapan dan perbelanjaan daripada saya sendiri”

“Saya bukan menolak untuk mana-mana pihak yang ingin menaja perkahwinan saya tetapi seperti yang saya katakan saya ingin menggunakan hasil usaha titik peluh saya selama bergelar artis. Hanya sekitar 20-30 peratus sahaja penaja yang menaja majlis perkahwinan saya”

“Lagipun saya lebih selesa untuk menggunakan duit sendiri supaya tidak timbul isu yang lain serta perkahwinan ini ialah untuk mencari kebahagiaan,” katanya yang ditemui di Majlis Sidang Media Peringkat Separuh Akhir Muzik Muzik 30.

Hafiz turut memberitahu akan berangkat mengerjakan umrah bersama-sama keluarga pada 3 Disember ini iaitu selama 11 hari akan berada di sana.

“Saya sungguh teruja kerana berpeluang membawa keluarga untuk mengerjakan umrah buat pertama kalinya. Selama ini memang itulah impian saya untuk bersama-sama keluarga beribadat di tanah suci Mekah,” ujarnya penuh teruja.

Sementara itu di peringkat separuh akhir Muzik-Muzik 30, Hafiz akan mempertaruhkan lagu ‘Untuk Kita’ nyanyian duetnya bersama Adira. Mariah kita bersama-sama kita menyaksikan Hafiz dan Adira serta finalis yang lain pada Konsert Separuh Akhir Muzik-Muzik ke-30 pada minggu pertama, 22 November 2015. (rtky/h)


Fahrin Ahmad Nafi Desak Isterinya Berhenti Kerja

Umum mengetahui bahawa pengantin baru ini memang manis sungguh bersama namun dalam pada itu, Fahrin Ahmad menjelaskan bahawa dia tidak memaksa isterinya, Elena Hani untuk meletakkan jawatan sebagai ketua pramugari di sebuah syarikat penerbangan.

“Bukan saya mendesak atau memaksa dia untuk berhenti. Perkara ini sebelum berkahwin lagi kami sudah bercerita dan berbincang. Ini adalah perancangan yang masing-masing sudah ada sejak sebelum kami mendirikan rumahtangga lagi”

“Namun sebelum ini tidak ada sebab untuk dia balik. Tapi sekarang dia pun dah lapan tahun di sana, jadi kami rasa ini waktu yang terbaik untuk dia pulang dan menetap di sini. Lagipun, sebelum ini kami hanya berkesempatan berjumpa dua kali sebulan sahaja dan perkara itu tidak dinafikan membuat kami berdua berasa sunyi dan saling rindu apabila sering berjauhan”

“Jadi, saya rasa keputusan ini adalah yang terbaik untuk rumahtangga kami berdua,” jelas Fahrin kepada portal Tonton Extra selain menyatakan tindakannya itu bukanlah dibuat kerana isterinya mengandung.

Semoga pasangan ini akan sentiasa beroleh bahagia. Katanya, jika isterinya mengandung, dia sendiri akan beritahu kepada media. Pastinya ramai juga yang tidak sabar’kan untuk mendengar berita baik tersebut? (rtky/s)


Putri Mardiana Dan Pasangan Mengaku Salah Khalwat

Pelakon Putri Mardiana Zainal Abidin, 34, didenda RM3,000 oleh Mahkamah Rendah Syariah Gombak Timur, di sini, hari ini selepas mengaku bersalah atas tuduhan berkhalwat, tahun lalu.

Turut didenda ialah pasangannya, Shahrizam Abdullah, 31, selepas mengaku salah atas tuduhan sama. Hakim Syarie Shaiful Azli Jamaludin turut memerintahkan kedua-dua tertuduh dipenjara tujuh hari sekiranya mereka gagal membayar denda.

Pasangan itu membayar denda berkenaan. Mereka didakwa melakukan kesalahan itu di premis kediaman beralamat C-05-08 Jalan UP 1/1D Jalan Ukay Perdana, Hulu Klang pada jam 3.03 pagi, 14 Disember 2014. (rtky/s)


Izzue Islam Berniaga Ikut Sunnah Nabi, Fokus Beri Terbaik Kepada Pelanggan

Bagus niat pelakon dan juga penyanyi, Izzue Islam yang kini sudah memilik busana Muslim sendiri di atas jenama Izzuexlusive. Kata Izzue, perniagaannnya yang dilakukannya ketika ini adalah untuk mengikuti sunnah Rasulullah SAW.

“Apa yang saya faham, 9 daripada 10 sumber rezeki kita adalah berpunca daripada perniagaan. Rasulullah SAW dulu pun berniaga, jadi saya mahu mengikut sunnah Rasulullah SAW”

“Saya masih berlakon dan menyanyi bersama Forteen. Jika saya tiada aktiviti lakonan mahupun nyanyian, sekurang-kurangnya jadual saya terisi dengan perniagaan. Saya mahu fokus pada ketiga-tiga bidang ini,” ujarnya kepada Tonton Extra.

Tambah Izzue, dia tidak mahu membandingkan perniagaannya dengan barisan selebriti lain yang turut berniaga sebaliknya mahu memberikan yang terbaik kepada pelanggan. Suka kami dengar artis mula berniaga namun harapnya biarlah bertahan dan bukannya bermusim sahaja. (rtky/s)


Syarif Sleeq Akui Janggal Bergerak Solo, Bakal Bergelar Bapa

Selepas keputusan untuk bergerak sendiri dan membawa haluan masing-masing Syarif yang berasal dari kumpulan Sleeq berkata dia agak janggal ketika membuat persembahan secara solo namun akan cuba perlahan-lahan untuk menyesuaikan dirinya.

“Secara jujurnya saya belum selesa bila menyanyi serta membuat persembahan secara solo. Sudah 10 tahun saya bersama Sleeq bila buat persembahan secara solo rasa lain sangat dan janggal sekali”

“Saya hanya perlukan masa untuk berlatih dan memberikan ruang untuk diri saya berasa selesa terlebih dahulu untuk bergerak secara solo. Untuk menjadi penyanyi solo bukan mudah kerana ia memerlukan masa yang banyak untuk berlatih dan dalam masa yang sama menerokai peluang yang ada,” katanya yang ditemui di majlis sidang media pratonton filem Sinaran, petang kelmarin.

Punca perpisahan mereka bukanlah seperti yang digembar-gemburkan sesetengah pihak tetapi disebabkan kurangnya persefahaman dan percanggahan pendapat yang membawa kepada perpecahan kumpulan yang berasal dari Singapura ini.

“Kami berpisah disebabkan perbezaan serta percanggahan pendapat kreativiti, muzik dan persembahan membuatkan kami berasa tiba masanya untuk membawa haluan masing-masing,” ujarnya. Dalam pada itu, beberapa bulan lagi Syarif bakal bergelar bapa dan mengesahkan bakal mendapat anak perempuan.

“Setakat ini ada beberapa persediaan yang sudah dilakukan dan saya banyak belajar daripada orang-orang yang sudah berpengalaman. Isteri saya pula tidak banyak mengalami alahan cuma di awal kehamilannya sahaja,” jejas Syarif.

Sinaran merupakan filem arahan Osman Ali yang dibintangi oleh Lisa Surihani, Izara Aisyah, Syarif Sleeq dan Nadiah M.Din Filem muzikal itu bakal ditayangkan di pawagam seluruh Malaysia mulai 26 November ini. (rtky/h)


Lisa Surihani Cuba Hindari Watak Jahat Demi Anak

Pelakon Lisa Surihani yang baru sahaja bergelar ibu, memberitahu bahawa dia kini semakin selektif untuk memilih sesuatu watak dalam filem mahupun drama, lebih-lebih lagi watak yang berunsurkan antagonis (watak jahat).

Bagi dirinya dia tidak mahu anaknya apabila dewasa kelak melihatkan aksinya yang kurang baik di layar perak.

“Saya akan lebih memilih beberapa watak yang sesuai selepas ini lebih-lebih lagi watak antagonis. Akan ada batas-batas tertentu. Bukan apa bila anak-anak sudah membesar tidak elok untuk mereka melihatkan apa yang kita lakonkan itu. Tapi itu hanyalah pendapat saya sahaja,” katanya yang ditemui di Majlis Sidang Media Pratonton filem Sinaran petang kelmarin.

Dalam pada itu, Lisa Surihani sekali lagi menegaskan bahawa belum tiba masanya untuk menunjukkan anaknya kepada umum dan berkata akan memperkenalkan anaknya itu apabila tiba masanya nanti.

“Sekarang belum tiba masanya mungkin apabila sudah besar sikit saya akan dedahkan wajahnya kepada umum,” ujarnya.

Sementara itu, Lisa Surihani Bakal muncul dalam filem muzikal terbaru berjudul ‘Sinaran’ karya pengarah tersohor Osman Ali yang bakal ditayangkan pada 26 November ini. (rtky/h)


Urusan Perkahwinan, Shukri Yahaya Serahkan Kepada Bakal Isteri, Keluarga

Tidak mahu majlis perkahwinannya ditaja secara besar-besaran, pelakon Shukri Yahaya menyatakan bahawa lebih selesa apabila majlis perkahwinannya adalah hasil daripada titik peluh sendiri. Malah Shukri juga lebih selesa menyerahkan urusan majlis perkahwinannya kepada bakal isteri dan keluarganya.

“Saya tidak menerima penajaan besar untuk majlis. Ada tapi untuk benda-benda kecil seperti goodies untuk tetamu. Kami lebih senang begini kerana saya lebih suka sesuatu yang ringkas dan menggunakan duit kami sepenuhnya sendiri,” jelasnya.

Selain itu, pelakon ini juga turut mengambil keputusan untuk merahsiakan jumlah mas kahwin yang bakal diberikan kepada bakal isterinya nanti demi mengelak jadi bahan mengata orang ramai. Baguslah, kami setuju sangat.

“Kalau banyak sangat nanti orang kata menunjuk, kalau sikit orang kata tak ada duit. Jadi saya ambil keputusan hal-hal berkenaan mas kahwin ni biar saya dan keluarga je yang tahu. Mas kahwin kan perjanjian antara keluarga dan pasangan, jadi tak perlu diperbesar dan diuar-uarkan kepada orang ramai”

“Saya tak nak nanti orang kata saya nak cuba bersaing dengan sesiapa. Saya cuba buat majlis saya nanti sesederhana yang boleh. Orang kata sederhana itu lebih baik,” jelasnya kepada portal Tonton Extra. (rtky/s)


Keluarga Zahirah MacWilson Kini Berantakan?

Ketika Zahirah MacWilson kini dalam fasa mengenali hati budi Zul Ariffin, khabarnya ibu dan bapa pelakon ini sedang berantakan malah ibu Zahirah turut meluahkan apa yang dihadapinya di laman sosial.

Memetik laporan daripada portal Murai, ibu kepada Zahirah sebelum ini menggunakan nama Maslinda MacWilson pada bahagian info di Instagram namun menukarkannya kepada Maslinda Yusoff ketika ini selain turut menyatakan kini dia bergelar ibu tunggal.

Sebelum ini, bapa Zahirah pernah menjelaskan bahawa dia ragu-ragu niat sebenar Zul mendekati anaknya itu. Apa pun, harapnya keluarga ini akan terus kekal bahagia dan baik-baik belaka. (rtky/s)


Aaisyah Dibayar Belasan Ribu Ringgit Untuk Drama

Cerah sungguh masa depan anak Che Ta iaitu Aaisyah Dhia Rana apabila berpeluang berlakon dalam drama seawal usia setahun dan dibayar pihak produksi belasan ribu ringgit hanya untuk 11 episod.

“Bayaran untuk komitmen 11 hari yang dia dapat itu melebihi bayaran pelakon pembantu yang menerima anugerah. Itu saja saya boleh cakap,” jelasnya kepada BH Plus selain menyatakan bahawa apa yang dilakukan olehnya itu bukanlah bertujuan untuk mempergunakan anaknya sendiri.

Bagaimanapun menurut Che Ta, perkara tersebut telah mendapat persetujuan daripada pihak produksi dan stesen televisyen. Che Ta menyifatkan perkara tersebut sebagai rezeki anaknya dan seperti biasa, pelakon ini tidak pernah terkesan dengan suara negatif dan akan melakukan apa yang terbaik buat keluarga.

“Kira pakejlah gayanya kalau orang nak cakap kami anak beranak berlakon. Tak apalah, orang nak cakap apa…itu terpulang. Ini semua soal rezeki. Sebelum ini apa sahaja yang membabitkan saya selalu dipersoalkan dan menjadi kontroversi”

“Saya tak boleh nak tutup mulut orang dan kalau dilayan memang tidak pernah berakhir. Biarlah,” katanya. Tambah Che Ta lagi, Aaisyah turut terlibat dalam lakonan kerana Che Ta hanya akan berlakon di ibu kota, bagaimanapun terdapat lakonan yang terpaksa dilakonkan di Perlis, jadi pelakon tersebut perlu membawa anaknya itu sekali.

Semoga nanti baik-baik belaka ketika penggambaran malah Zain Saidin juga turut dijemput sebagai pelakon undangan. Bagi peminat Che Ta, ini pastinya saat yang dinantikan untuk melihat keluarga ini berlakon bersama. Sweet,kan? (rtky/s)


Syarul Ridzwan Hanya Dedah Pilihan Hati Pada Hari Nikah

Ketika ini, nama Syarul Ridzwan menjadi perhatian apabila didakwa pernah menjalin hubungan cinta bersama Mira Filzah dan sebelum ini, bersama Mia Ahmad. Tidak mahu peminat berteka-teki, Syarul menyatakan pendiriannya.

“Saya harap penjelasan ini dapat memperbetulkan banyak gosip yang tidak benar. Saya tidak pernah mendedahkan bercinta dengan Mia atau mana-mana jua wanita sebelum ini. Saya berkawan baik dengan Mia sejak kami sama-sama berlakon drama Hati Perempuan”

“Dengan Mira juga saya berkawan. Jadi, macam mana boleh timbul gosip kononnya hubungan cinta dengan Mia putus disebabkan Mira? Apa yang saya nampak, ada pihak yang cuba memutarbelitkan keadaan dan mereka cerita yang tidak benar”

“Bagi saya ada pihak cuba mencetuskan pergaduhan antara dua wanita bertudung yang baik. Saya masuk dunia lakonan sebab ingin menjual bakat dan mencari rezeki, bukannya mahu membabitkan diri dalam banyak gosip atau publisiti murahan sebegini,” katanya kepada Mangga Online.

Selain itu, Syarul juga memberitahu bahawa ketika ini dia tidak terikat hubungan cinta dengan mana-mana wanita dan hanya akan mengumumkan wanita istimewa di hatinya apabila sudah tiba hari akad nikah nanti. (rtky/s)


Zizan Razak: Orang Asyik Cari Salah Saya

Terpalit kontroversi bagaikan tiada penghujung, Zizan Razak menyatakan bahawa dirinya penat untuk berhadapan dengan perkara tersebut namun dalam masa yang sama masih melihat kontroversi daripada sudut positif.

“Apabila orang bercakap tentang saya bermakna mereka sayang dan berikan perhatian kepada saya. Sebab itu orang asyik bertanya jika ada sesuatu isu baru timbul. Kalau ia cerita yang tidak sedap didengar, saya tak akan jawab”

“Mana perkara yang tidak betul, saya akan perbetulkan dan biarkan sahaja ia senyap. Mulut orang bila dah penat bercakap nanti berhenti juga. Kadangkala rasa penat juga apabila orang tidak habis-habis mencari kesalahan saya sahaja”

“Jika ada yang reka cerita tidak benar biarlah orang itu tanggung sendiri. Saya reda sahaja. Saya tidak tahu ke mana mahu mengadu dan siapa lagi boleh dipercayakan? Hanya pada Tuhan saya berdoa dan memohon maaf. Itu yang membuatkan saya kuat bertahan,” luah pelakon berkenaan kepada portal Mangga Online.

Selain itu dalam masa yang sama, Zizan turut menjelaskan bahawa dia tidak mempunyai masalah untuk berlakon bersama Kamal Adli namun akan mencari keselesaan bersama agar tidak menyusahkan mana-mana pihak. (rtky/s)


Iqram Dinzly Mahu Cari Calon Terbaik Sebagai Isteri

Selagi seorang selebriti masih bujang dan tidak berkahwin maka selagi itulah soalan mengenai perkara itu akan ditujukan. Bagi Iqram Dinzly sendiri, dia mengakui tertekan apabila diasak soalan yang sama bukan saja dari media malah daripada keluarganya sendiri.

“Ibu bapa yang faham dengan situasi saya juga sudah mula berusara. Pernah satu peringkat, saya jarang pulang ke kampung kerana selalu diajukan soal kahwin. Saya tidak tahu apa perlu dijawab lagi”

“Saya bukannya memilih, tetapi mencari pasangan tidak sama seperti memilih baju. Saya mahu berkahwin sekali seumur hidup, jadi saya perlu mencari pasangan yang serasi dan memahami”

“Insya-Allah, saya akan terus mencari kerana percaya jodoh setiap individu sudah ditetapkan Allah,” jelas pelakon ini yang sememangnya rapat dengan Soo Wincci selain menyifatkan bahawa wanita berkenaan sebagai wanita terbaik pernah ditemuinya kepada Berita Harian.

Sementara itu, Iqram yang juga pernah digosipkan bersama Uqasha Senrose sebelum ini hanya menganggap pelakon berkenaan sebagai adiknya selain menjelaskan bahawa Uqasha adalah terlalu muda buat dirinya. (rtky/s)


Abam Bocey Mahu Bawa Ibu Tunaikan Umrah Sebelum Kahwin

Jika sebelum ini Abam Bocey pernah menyatakan rasa sedih kerana rata-rata wanita yang mengenalinya hanya ingin menumpang populariti, baru-baru ini melalui Mangga Online, Abam menyatakan bahawa kini sedang mengenali hati budi seseorang.

“Tentang jodoh saya letak belakang dahulu. Kalau ikut senarai mungkin ia di tempat keempat. Saya masih banyak tanggungjawab terutamanya kepada keluarga. Sebelum berkahwin saya mahu bawa ibu mengerjakan umrah dan haji”

“Kami baru kenal dan masih lagi berkawan,” jelas Abam ketika disoal mengenai perihal rakan wanita ujar ketika majlis tayangan perdana filem lakonannya berjudul Ada Apa Dekat Bus Stop (AADBS).

Selain itu Abam melalui rancangan Melodi baru-baru ini turut menjawab bahawa dirinya tersinggung apabila bergurau mengenai fizikalnya. Secara mudahnya kata Abam, walaupun dia pelawak tetapi bukanlah setiap masa dia mampu berjenaka sebaliknya apabila tiba masa serius, maka peminat pun harus menghormati dirinya. (rtky/s)


Syatilla Melvin Elak Sentuh Lelaki, Padam Gambar Tidak Berhijab

Pelakon Syatilla Melvin yang kini sudah pun berhijab hampir dua minggu menjelaskan bahawa dia akan meletakkan syarat baru apabila bergandingan dengan pelakon lelaki di dalam filem mahupun drama.

“Apabila sudah bertudung, adab dan kesopanan sebagai seorang wanita perlu dijaga. Jika boleh, saya akan elak watak yang memerlukan bersentuhan dengan pelakon lelaki,” jelasnya kepada Kosmo! Online.

Selain itu, Syatilla juga menjelaskan bahawa dia kini sudah mula mengumpul koleksi tudung untuk digayakan selain mahu menjual koleksi pakaiannya lamanya melalui Instagram. Malah pelakon ini juga mahu memadam gambar-gambar dirinya yang tidak bertudung di akaun laman sosial.

“Buat masa ini, gambar lama saya tidak bertudung memang masih ada di akaun Instagram. Bagaimanapun, saya akan padam gambar tersebut. Cuma, perkara itu mengambil masa memandangkan tiada aturan membolehkan dipadam secara keseluruhan”

“Jadi, setiap malam saya perlu lakukan satu persatu membuang gambar tak bertudung dari akaun tersebut,” jelasnya yang enggan menjawab persoalan berkaitan Shaheizy Sam. Semoga penghijrahan Syatilla bakal membawa perubahan yang lebih baik di dalam kehidupannya. (rtky/s)


Sekitar Majlis Doa Selamat & Baby Shower Fouziah Gous

Pada hari semalam telah diadakan majlis doa selamat dan juga baby shower bagi menyambut kelahiran cahaya mata pertama pelakon dan juga pengacara Fouziah Gous tidak lama lagi.

Majlis yang diadakan itu cukup meriah dan turut dihadiri kenalan rapat serta rakan selebriti yang lain. Sebelum ini, Fouziah menjelaskan bahawa keluarganya merancang untuk melakukan majlis doa selamat bagi menyambut kehadiran bayi manakala majlis baby shower adalah tajaan daripada pihak lain.

Apa pun, semoga Fouziah selamat melahirkan bayi nanti dan pastinya dengan kehadiran cahaya mata pertama dalam keluarga ini nanti bakal membawa lebih sinar bahagia dan keceriaan. Kami kongsikan beberapa keping gambar sepanjang majlis itu berlangsung semalam. Enjoice! (rtky/s)


Uqasha Senrose Nafi Jalin Hubungan Istimewa Bersama Remy Ishak

Baru-baru ini, katanya tersebar khabar angin yang mendakwa pelakon Uqasha Senrose kini sedang menjalin cinta bersama dengan Remy Ishak. Bagaimanapun, Uqasha melalui rancangan Melodi menafikan perkara berkenaan.

“Eh takde, Uqasha memang berkawan, kawanlah macam biasa. Saya memang berkawan, kawan je. Saya tak tau sebab saya tak tau apa yang jadi pada in future. Tapi for now memang saya berkawan saja”

“Takde pun fikir apa-apa ke takde, saya kawan, jumpa kat event, duduk sekali, nothing serious,” jelasnya. Bagaimanapun reaksi Uqasha dalam temuramah itu bagaikan terkelu dan hilang kata-kata apabila dinyatakan bahawa dia dilihat mesra ketika duduk bersama dengan Remy Ishak dalam satu majlis anugerah baru-baru ini.

Nampaknya ketika ini nama Uqasha sedang hebat diheret kontroversi yang rata-ratanya berkaitan dengan lelaki. Mujur Uqasha bijak menjawab persoalan. Sementara itu, Remy pun menjawab kini dia terbuka untuk berkawan dengan semua orang. Okay. (rtky/s)


Nad Zainal Bakal Nikah Pertengahan Disember Ini?

Melalui sumber daripada portal Murai, khabarnya Nad Zainal dan juga pasangan bakal mendirikan rumah tangga pada pertengahan Disember ini malah majlis itu katanya akan diadakan di sebuah hotel yang terletak di Bukit Jelutong, Shah Alam.

Semuanya bermula apabila sumber berkenaan terdengar perbualan di antara dua orang gadis yang datang ke butik untuk menempah baju bagi menghadiri perkahwinan pelakon Nad Zainal yang dikatakan bakal berlangsung pada pertengahan Disember ini.

Malah daripada perbualan itu juga, majlis tersebut bakal diadakan pada hari Jumaat. Nad kini dilihat kembali bangkit daripada kontroversi yang melanda dirinya yang turut melibatkan bekas pengurusnya.

Sebelum ini, Nad pernah menyuarakan hasratnya untuk berkahwin dengan lelaki pilihan hatinya yang bernama Faliq. Jika benar perkara yang dikhabarkan ini, ia pastinya satu permulaan baru bagi pelakon ini dalam kehidupan berkeluarga. Semoga semunya berjalan lancar dan dipermudahkan. (rtky/s)


Zul Ariffin Pulangkan Semula Kereta Gayatri?

Umum sudah mengetahui bahawa hubungan cinta antara Zul Ariffin dan juga bekas kekasih, Gayatri Sue Lin Pillai sudah pun berakhir. Melalui sumber Cik Pang di dalam akhbar Metro Ahad hari ini, khabarnya Zul sudah memulangkan semula kereta yang pernah diberikan oleh Gayatri.

“Tapi Cik Pang sempat juga bertanya teman yang bercerita itu, barang mewah apa yang dimaksudkan. Katanya, setahu dia sewaktu masih bercinta Gaya memberikan kereta kepada Zul”

“Menurut teman lain, apa yang dia tahu sebaik saja mereka memutuskan hubungan, Zul memulangkan kembali kereta mewah itu kepada Gaya,” jelas Cik Pang apabila ada khabar angin yang mendakwa Zul sudah memulangkan barangan mewah kepada Gayatri.

Sementara itu melalui Utusan Online, Gayatri menjelaskan bahawa mereka masih lagi berkawan baik. Bagaimanapun Gayatri menyatakan biarlah sebab mereka berpisah hanya diketahui oleh mereka berdua sahaja.

Mahu dikecohkan lagi pun, perkara sudah berlalu. Teringat juga Zul pernah kata mereka sudah bersedia untuk berkahwin semua tetapi mahu buat macam mana jika bukan jodoh. Semoga hubungan Zul atau Gayatri dengan pilihan hati akan beroleh bahagia. (rtky/s)


Uqasha Senrose Nafi Jadi Call Girl, Hadapi Kontroversi Dengan Tenang

Ketika Uqasha Senrose sudah mengenakan hijab dan juga menjalankan perniagaan busana muslimah, pelakon ini tidak dapat lari terpalit dari kontroversi yang mendakwa dirinya menjadi call girl atau pun pelayan kelas atasan selain turut dituduh mengambil dadah.

Menjelaskan perkara berkenaan melalui BH Plus, Uqasha menyifatkan tuduhan yang dilemparkan kepadanya itu adalah tidak berasas dan bijak menghadapi kontroversi tersebut dengan tenang.

“Mana mungkin saya menjadi call girl dengan imej bertudung sebegini. Tidak logik rasanya tuduhan yang dilemparkan kepada saya itu kerana sebagai seorang gadis berhijab, semestinya saya ingin menjaga batas dan tingkah laku”

“Apabila perbualan saya saya dan rakan saya tersebar di laman sosial, ada pihak yang mendakwa ia sebagai kata kunci bagi menggantikan perkataan dadah. Sebenarnya itu adalah privasi saya kerana setiap individu mempunyai pendekatan tersendiri untuk berkomunikasi”

“Lumrah seorang anak seni tidak akan dapat lari dari dikaitkan dengan kontroversi dan cerita sensasi. Jadi saya memilih untuk menghadapi setiap perkara negatif yang melanda diri dengan tenang,” jelasnya. Apa pun, moga dengan penjelasan Uqasha dapat membersihkan kembali namanya. (rtky/s)


Zarina Anjoulie Sudah Bernikah, Mulakan Hidup Baru?

Bagi sesiapa yang mengikuti perkembangan pelakon yang dulu seringkali terpalit dengan kontroversi, iaitu Zarina Anjoulie, khabarnya dia kini sudah pun bernikah dengan lelaki pilihan dan kini berada di Brunei.

Perkara tersebut dikukuhkan lagi apabila dia menjawab pertanyaan peminatnya dengan menggelarkan lelaki tersebut sebagai suaminya. Melalui muatnaik gambar Instagram Zarina sebelum ini dengan bertudung litup, kemungkinan juga majlis pernikahan tersebut berlangsung ketika di pulang ke Ipoh baru-baru ini.

Zarina baru-baru ini telah mengaku salah di mahkamah kerana memiliki dadah dan dalam beberapa muatnaik perkongsian gambarnya di Instagram turut menyatakan bahawa dia betul-betul mahu berubah di samping mahu menjadi isteri dan muslim yang lebih baik.

Jika benar apa yang dikhabarkan ini, tahniah kepada Zarina dan semoga ikatan yang terjalin akan berkekalan hingga ke akhir hayat. (rtky/s)


Adam AF Redha Belum Rezeki Timang Anak

Soalan mengenai anak pastinya akan mengejar mereka yang telah berkahwin namun belum dikurniakan cahaya mata. Bagi Adam AF dan juga isteirnya, Fiza, mereka tidak pernah berputus asa untuk mencuba dan terus berikhtiar.

“Mungkin belum ada rezeki kami untuk menimang cahaya mata. Kami juga pernah berjumpa doktor untuk menjalani ujian dan doktor mengesahkan kami sihat serta tidak mempunyai masalah mendapatkan anak,” jelas Adam kepada Harian Metro.

Pada pertengahan tahun lalu, Fiza telah mengalamai keguguran ketika kandungan memasuki minggu kelapan namun tiada perkara yang serius terjadi kepada isterinya itu.

“Walaupun ia bukan rezeki kami, tetapi saya bersyukur kerana tiada apa yang serius berlaku kepadanya,” ujarnya yang menjelaskan mahu kembali aktif dalam bidang nyanyian dan mahu membawakan lagu berunsurkan kerohanian dan ketuhanan. Apa pun, semoga satu hari nanti hasrat pasangan ini untuk menimang cahaya mata akan dimakbulkan. (rtky/s)


Syatilla Melvin Kini Bertudung, Mohon Jodoh Dipercepatkan

Tahniah kami ucapkan kepada pelakon Syatilla Melvin kerana sudah pun berhijrah untuk bertudung sejak dua minggu lalu. Bagaimanapun, penghijrahannya itu bukanlah kerana sudah mempunyai perancangan untuk berumah tangga.

“Saya tahu orang akan bertanya dan menganggap keputusan bertudung ini kerana ada perancangan untuk berkahwin, namun saya jelaskan di sini ia bukan sebab itu. Ia bukan atas desakan mana-mana pihak, niat itu datang dari hati saya ketika berada di kampung dua minggu lalu”

“Tentang memasuki alam rumah tangga, saya memang sudah bersedia, namun jodoh sahaja belum sampai, saya masih berdoa dipercepatkan jodoh,” jelasnya kepada mStar Online mengenai penghijrahannya itu.

Menurut Syatilla, dia tergerak hati untuk berubah ketika melihat dirinya di hadapan cermin dan merasa bagai ada kekurangan. Percaya dengan apa yang dilakukannya, Syatilla juga menolak tawaran berlakon yang mahukannya dengan imej lama. Semoga perubahan ini membawa kebaikan kepada Syatilla. (rtky/s)


Ayda Jebat Tidak Halang Hubungan Zul Ariffin, Zahirah MacWilson

Jika ditanya kepada peminat Ayda Jebat, pastinya mereka mahu idola mereka itu yang dijodohkan bersama Zul Ariffin, namun realitinya Zul kini sedang menjalin hubungan bersama Zahirah MacWilson – walaupun ayah Zahirah sendiri ragu-ragu niat Zul itu.

Menurut Ayda yang pernah menjadi fenomena bersama Zul Ariffin melalui lakonan bersama dalam drama Rindu Awak 200% terdahulu, dia tidak mempunyai masalah jika Zul dan Zahirah menjalin hubungan dan menyifatkan ia adalah hak peribadi pelakon lelaki tersebut.

“Saya tidak mahu mengulas lanjut tentang hal itu kerana ia tiada kena-mengena dengan diri saya. Saya dan Zul hanya mesra di set penggambaran. Malah di luar set ketika sedang melepak, kami bergurau kasar dengan membahasakan diri masing-masing sebagai ‘aku dan kau'”

“Dengan siapa Zul mahu menjalin hubungan, itu adalah hak peribadi dia. Saya bukan siapa-siapa untuk menghalang dia. Ingin ditegaskan, saya dan dia hanya rakan sekerja. Tidak lebih daripada itu,” jelasnya kepada Kosmo! Online.

Selain itu, Ayda mendoakan agar Zul dan juga pasangannya baik-baik belaka dan tidak mahu campur tangan di dalam urusan perhubungan mereka berdua. Tapi, kami tahu, peminat masih inginkan mereka bersama bukan? (rtky/s)


Sekitar Majlis Pernikahan Nadia Annuar, Suami

Tahniah diucapkan kepada pengacara televisyen Nadia Annuar dan juga suami, Hafiz Salleh yang telah selamat diijabkabulkan pada 12 November lalu. Suami Nadia juga merupakan seorang jutawan muda dalam perniagaan jualan langsung.

Apa yang lebih menarik, pasangan ini memilih untuk mengadakan majlis pernikahan dalam suasana yang sederhana. Malah melalui gambar yang dikongsikan oleh Nadia di Instagram, mereka kelihatan secocok sekali dalam persalinan serba putih.

Semoga pasangan ini akan dilimpahkan rezeki dan sentiasa dipermudahkan segala urusan. Apa pun, kami kongsikan beberapa keping gambar sepanjang majlis pernikahan mereka berlangsung. Enjoice!


Mira Filzah Nafi Jadi Punca Syarul Ridzuan Dan Mia Ahmad Berpisah

Baru sahaja menjengah di dalam indsutri hiburan tanah air, pelakon baru Mira Filzah menafikan dakwaan kononnya dia menjadi punca perpisahan antara Syarul Ridzwan dan juga Mia Ahmad.

“Saya tidak bercinta dengan Syarul Ridzwan apatah lagi menjadi orang ketiga seperti didakwa. Memang benar kami saling mengenali sejak beberapa tahun lalu iaitu pada tahun 2011. Ketika itu saya masih bersekolah dan dia belum jadi pelakon, namun selepas itu kami tidak lagi berhubung”

“Kami sudah lama tidak berhubung dan bertemu semula baru-baru ini di sebuah majlis, ketika itu saya terkejut juga kerana tidak tahu bahawa dia turut hadir. Selepas itu, ada gambar kami bersama yang diambil peminat dan sejak itu ada pihak yang kurang senang dan mula mencungkil semula kisah lama saya dan Syarul,” jelasnya dipetik dari mStar Online.

Melalui emel yang kami terima, pengirim mengatakan bahawa mereka sememangnya bercinta malah pengirim juga menyertakan beberapa screenshot perbualan mereka di Twitter sekitar tahun 2011. Rajin betul cari balik. Nampak jugalah cubaan pick-up line Syarul terhadap Mira. Mira memang cantik tanpa mekap’kan Syarul?

Mira Filzah mula popular selepas kemunculannya dengan memakai uniform penguatkuasa, Jabatan Pengangkutan Jalan (JPJ) untuk drama Din Sardin pada Ogos lalu menjadi viral di internet. Apa pun, selamat datang kepada dunia hiburan. Bak kata pelakon-pelakon senior, banyakkan bersabar dan jangan cepat melatah. (rtky/s)


Mila Jirin Dan Suami Hasrat Tunai Umrah Selepas Nikah

Tahniah kepada pasangan ini kerana telah sah bergelar suami isteri pada 11 November lalu. Menerusi portal mStar Online, pasangan pengantin baru ini berhasrat untuk mengerjakan umrah selepas majlis perkahwinan mereka selesai.

“Saya dan suami merancang mahu berbulan madu ke Turki. Negara itu adalah tempat impian saya sejak dulu lagi. Tetapi mata wang negara kita pula kurang stabil dan semua perkara akan jadi mahal jika ke sana sekarang”

“Bagaimanapun, sebelum ke Turki, saya dan suami mahu membawa keluarga mengerjakan umrah dahulu,” jelas penyanyi ini kepada portal mStar Online. Semoga apa yang dihasratkan oleh Mila akan dipermudahkan belaka.

Mila dan Isz mula berkenalan sejak zaman persekolahan namun hubungan hanya menjadi serius ketika di usia 20-an dan mula sama-sama menguruskan tiga perniagaan iaitu Bizmilla Catering, Baju Kurung Mila dan Restoran Embun Urai. Hasil perkongsian perniagaan, mereka sudah pun membeli rumah sendiri. (rtky/s)


Kandungan Dato' Siti Nurhaliza Masuk Bulan Kedua

Mungkin atas usia kandungan yang masih lagi baru, Dato’ Siti Nurhaliza mengambil keputusan untuk berdiam diri terlebih dahulu. Ini kerana, sumber terdekat kepada penyanyi itu mendedahkan sendiri perkara tersebut kepada Utusan Malaysia.

“Ia, memang benar Siti Nurhaliza sudah mengandung. Kehamilannya kini dalam usia sekitar enam ke lapan minggu. Jika dilihat dalam kenyataan-kenyataan kepada media, baik Siti mahupun suaminya, Datuk Khalid sendiri tidak ‘mengiyakan’ berita kehamilan itu”

“Bagaimanapun, dalam masa yang sama, mereka juga tidak membuat ‘penafian’ kerana memang benar Siti sudah hamil. Tindakan ini bukan untuk membuatkan orang lain tertanya-tanya, juga bukan niat mereka untuk menyembunyikan berita baik itu. Tetapi dalam usia kandungan yang masih terlalu awal lagi, eloklah tidak terlalu didedahkan”

“Selain itu juga, pesan orang tua-tua juga diambil kira dalam soal ini. Tidak boleh terlalu bersuka ria dalam soal sebegini. Apabila sampai waktunya nanti, pada masa yang lebih sesuai, mereka akan tampil dan berkongsi berita baik itu dengan semua,” jelas sumber yang terdiri daripada keluarga terdekat pasangan tersebut.

Selain itu, Siti juga didakwa tidak tidak terbang ke Palembang, Indonesia untuk meraikan majlis resepsi pernikahan Asyraf dan isterinya, Tya Ariffin yang berlangsung di sebelah pihak perempuan, malam ini atas nasihat doktor.

Malah video Siti dan juga penyanyi Hetty Koes Endang secara tiba-tiba melarang Siti untuk menari di pentas sambil menunjukkan ke arah perut penyanyi berkenaan ketika konsert Satu suara baru-baru ini turut menguatkan spekulasi tersebut. Doakanlah yang terbaik untuk pasangan ini. (rtky/s)


Ezany Nizariff Temui Cinta Bersama Janda Berstatus Datin Paduka

Hanya mahu kekasih baru yang dikenali sebagai Datin Paduka K, pelakon Ezany Nizariff mengakui bahawa dirinya mendambakan seorang isteri untuk menjaganya serta menguruskan rumah tangga dan anak-anak.

“Saya perlu akur bahawa saya memerlukan seorang isteri di sisi untuk menjaga saya, menguruskan rumah tangga dan anak-anak. Alhamdulillah saya ada jumpa seseorang yang berfikiran matang dan memahami saya”

“Dia seorang janda yang mempunyai gelaran Datin Paduka. Saya gelarkan dia Datin Paduka K saja,” jelas Ezany yang enggan mendedahkan dengan lebih lanjut mengenai wanita berkenaan kerana masih lagi dalam fasa perkenalan kepada portal mStar Online .

Sementara itu, mengenai penceraiannya, kes permohonan nusyuz (perintah kembali taat) terhadap isterinya Lizda Nuryanti Abidin, 32, masih lagi berjalan dan dia berharap perkara itu dapat selesai dengan segera. Malah ketika ini, Ezany sudah dapat menerima ketentuan bahawa mereka tiada jodoh.

“Saya sudah tidak berdendam dengannya lagi. Bagi saya, biarlah saya teruskan kehidupan tanpa mengharapkan sesuatu yang tidak mungkin akan saya dapat. Saya pun sudah ada seseorang yang saya cintai”

“Jadi lebih baik kes (perceraian) diselesaikan dengan segera. Cuma itulah, sudah beberapa kali dia tidak hadir ke mahkamah dan saya pun susah untuk menjejakinya,” katanya lagi. Hebat juga penangan cinta ya, boleh ubah apa saja sekelip mata. (rtky/s)